Хитойдан ускуналар, хомашйо ва махсус техника қидириш\nХИТОЙ БОЗОРИ – ТAКЛИФЛAРНИНГ УММОНИ\nСир эмаски, Ўзбекистондаги кичик ва ўрта бизнеснинг каттагина қисми кўп жиҳатдан нарх ва сифат мутаносиблигидан келиб чиққан ҳолда, Хитой ускуналарини жалб этган ҳолда ташкил этaди. Хитой бозори — таклифларнинг улкан уммонидир. Бу ерда ҳамма нарса — ускуналар, хомашё, технологиялар, қурилиш техникаси ва бошқаларни исталган жойдан топиш мумкин.\nЎЗБЕКИСТОНЛИК ТАДБИРКОРЛАР ҚАНДАЙ ЙЎЛ ТУТИШЛАРИ ЛОЗИМ?\nЎз фаолиятини энди йўлга қўяётган ва зарур ускунани сотиб олиш масаласида бош қотираётган тадбиркорда бир қатор саволлар пайдо бўлиши табиий. Қандай қилиб нохолис ишлаб чиқарувчининг «қурбони»га айланмаслик, нарх ва сифат мутаносиблигининг чегарасини аниқлаш, завод билан тўғридан-тўғри ишлаган маъқулми ёки етказиб берувчи компания орқали «тайёр ҳолда тақдим этиш» шартлари асосида ишлаган яхшироқми деган саволлар келиб чиқади.\nХитой бозори — таклифларнинг улкан уммонидир. Бу ерда ҳамма нарса — ускуналар, хомашё, технологиялар, қурилиш техникаси ва бошқаларни топиш мумкин. Тадбиркорлар бу уммонда қандай қилиб адашмасдан ўз бизнесларини йўлга қўйишлари мумкин?\nХитойдан ускуна етказиб берувчини танлашда биринчи галда нимага эътибор қаратиш керак?\nТекширувни оддий қадамлардан бошлаш мумкин. Биринчи галда, ишлаб чиқарувчининг интернет сайтига кириш керак. Агар сайт бўлмаса — бу хавотир учун асосли сабабдир. Масъулиятли ишлаб чиқарувчи ҳар доим очиқликка интилади. Сайтда барча маҳсулотлар тури кўрсатилган бўлиши керак. Айниқса, заводнинг аниқ манзили кўрсатилганини текшириш керак. Ҳар қандай тадбиркор учун нарх деярли ҳар доим ҳал қилувчи омил бўлиб қолаверади. Паст нарх ортидан қувиш қандай оқибатларга олиб келиши мумкин?\nНарх масаласига жуда катта эътибор билан ёндашиш зарур. Паст нарх ёки музокаралар давомида нархнинг сезиларли пасайтирилиши харидорни эҳтиёткорликка чорлаши керак. Эҳтимол, ишлаб чиқарувчи Сизнинг буюртмангиз бўйича нархни ниманинг эвазига туширишини билар. Масалан, буюртмангиз бўйича қимматбаҳо сифатли эҳтиёт қисмлар нисбатан арзон ва сифатсизроқларига алмаштирилиши мукин. Хитой бозорида ишлаш жараёнида нарх ва сифат мувозанатини топиш ўзига хос қийин вазифа.\nОдатда Хитой бозорида узоқ вақт ишлаш ва бу бозорнинг ўзига хосликларини билишгина нарх ва сифат оралиғидаги чегарани топишга ёрдам беради.\nКўриниб турибдики, Хитойдан ускуналар, хом-ашё ва махсус техникаларнинг олиб келинишида жиддий талаблар ва эҳтиёткорлик зарур бўлади.\nEXIM-CHINA компанияси айнан шу нуқтада сизга ўзининг сифатли ва ишончли хизматларини таклиф қилади.\nУскуналар, хомашё ва махсус техника етказиб бериш бўйича Ўзбекистоннинг етакчи компанияларидан бўлган EXIM-CHINA компанияси бу борада тадбиркорларига ҳар томонлама кўмак беришга тайёр.\nEXIM-CHINA компанияси тадбиркорларга лойиҳанинг ғоясидан тортиб амалга оширилишигача бўлган барча босқичларда тўлақонли ёрдам кўрсатади. Бу кўмак бирламчи консалтинг ишлари, технологик ускуна, хомашё ва материаллар ҳақида маълумот излаш хизматларидир, Ўзбекистонга маҳсулотларни етказиб беришни ташкил этиш, логистика, суғурта, лизинг, ишлаб чиқарувчининг ускуналарга берадиган кафолатини таъминлаш кабиларни ўз ичига олади.\nФақат биз учун сизнинг талабингиз ва истагингизга мос ускуна, хом-ашё ва махсус техниканинг қандай бўлиши кераклигини ажратиб олиш муҳим. Шу сабабли сиз бизга веб-сайтимиз ёки телефон орқали ўзингизни қизиқтирган масалада мурожаат қилишингиз керак бўлади. Агар сиз харид қилмоқчи бўлган нарсангиз тўғрисида батафсилроқ маълумот берсангиз, Хитойда сиз қидираётган ёки сизнинг талабингизга мос ускуналарни топиш имкониятини сезиларли даражада орттиради.\nАгар сиз биз билан ҳамкорлик қилишга қарор қилсангиз, биз сиз билан бир марталик ёки узоқ муддатли битим тузишга тайёрмиз.Бизнинг ваколатларимиз, мажбуриятларимизб ҳамкорлик юзасидан кафолатларимиз- буларнинг барчаси шартномада аниқ кўрсатилган бўлади.\nБиз сиз учун энг маъқул танловни амалга оширишимизга ишонамиз!


Илон Маскнинг Tesla компанияси электромобиль деталларидан ИВЛ (ўпкани сунъий шамоллатиш) аппаратларини ясашни бошлади.\nTesla компанияси коронавирус пандемияси туфайли электромобилларни ишлаб чиқаришни тўхтатган ва ИВЛ аппаратларини йиғишни бошлаган. Қизиғи шундаки, тиббий аппаратни ишлаб чиқариш жараёнида электромобилларнинг эҳтиёт қисмларидан фойдаланилмоқда.\nTesla инженерлари тақдим этган видеода ИВЛ аппаратини йиғиш жараёни кўрсатилган. Бунда ишлаб чиқариш жараёнини жиддий тарзда ўзгартирмасдан, тез орада аппаратларни оммавий тарзда йиғиш йўлга қўйилиши қайд этилган.\nTesla компанияси асосчиси Илон Маск коронавирус тарқалиши ҳақидаги хабарларга жиддий эътибор бермаяпти ва унинг олдини олишга қаратилган чораларни «аҳмоқона ваҳима» деб ҳисобламоқда. Аввалроқ у фақат ҳукумат босими остида Tesla заводларини тўхтатишга рози бўлди. Нью-Йорк шаҳри мэри илтимос қилганидан сўнг, тадбиркор «Нью-Йорк буюртма берди» ибораси билан ИВЛ аппаратларини йиғишни бошлади.\nTesla биткоин нархини янги рекордга олиб чиқди. Энди нима бўлади?\nTesla ўз тарихида биринчи марта йилни даромад билан якунлади


29 Мая 2020 617\nКоронавирус пандемияси бутун дунёга тарқалиб, инсонлар ҳаётига катта хавф туғдирмоқда. Мамлакатимизда ўз вақтида кўрилган чора-тадбирлар, халқимизнинг чуқур тушуниши ва сабр-тоқати билан бу офат жиловланиб, оммавий ёйилиб кетишининг олди олиняпти. Қисқа фурсатларда даволаш-профилактика муассасалари ва карантин зоналари қурилгани бунда муҳим омил бўлди.\nЗангиота туманидаги махсус шифохона лойиҳасининг умумий қиймати 504 миллиард сўм бўлиб, 33 гектарда 2 та комплекс қурилмоқда. Бунда юқумли касалликлар хусусияти ва замонавий тиббиёт талаблари инобатга олинган.\nХусусан, стационар жойларнинг ҳаммаси боксланган, ҳар бир хона автоном. Биридаги ҳаво бошқасига ўтмайди. Уларга кириб-чиқиш ҳам, хизмат кўрсатиш ҳам алоҳида. Касаллар келгач, қабул бўлимидан тамбур орқали тўғридан-тўғри ўз палатасига жойлаштирилади.\nДавлатимиз раҳбари касалхонада яратилган шароитлар билан танишди. Мутасаддилар билан суҳбатда ундан оқилона фойдаланиш, тиббиёт ходимларини рағбатлантириш муҳимлигини таъкидлади.\n- Бундай замонавий шифохонани қуриш сермашаққат, ундан самарали фойдаланиш эса ундан ҳам қийин. Шунинг учун бу ерга врач эмас, ташкилотчи одам раҳбар бўлиши керак. Ходимларнинг маоши бонус тизимида бўлиши зарур. Натижа яхши бўлса, яхши даромад олишсин, - деди Шавкат Мирзиёев.\nМуассаса 2 минг ўринга мўлжалланган. Лекин 4 минг ўрингача трансформация қилиш имконияти бор.\nДавлатимиз раҳбари қабул бўлими, карантин зонаси, лаборатория ва муолажа хоналари, санитар-ювиниш жойларини синчиклаб кўздан кечирди.\nВидеоалоқа орқали Қорақалпоғистон ва вилоятлардаги шифокорлар билан мулоқот бўлди. Телемедицина бўйича комплекс тизим яратиш, туманлардан вилоят касалхоналарига, ундан республика марказларига боғланиш имкониятини йўлга қўйиш, шу билан бирга, тиббиёт ходимларини бу бўйича ўқитиб, тажриба алмашувни кенгайтириш бўйича кўрсатмалар берилди.\nПрезидентимиз мазкур муассасада иш бошлайдиган тиббиёт ходимлари билан суҳбатлашди.\n- Мана шундай янги шифо масканлари қуриб, хусусий тиббиётни ҳам ривожлантириб, рақобатли медицина яратяпмиз. Энди шунга муносиб замонавий врач ва ҳамширалар керак. Ўз устингизда тинимсиз ишлаб, жаҳондаги ютуқларни ўрганиб, халқимизга хизмат қилишингиз лозим, - деди Шавкат Мирзиёев.\nЛабораторияда вирусология, биокимё ва иммунология, микробиология, паразитология бўйича энг илғор аппаратлар ўрнатилган. Масалан, амалдаги полимер занжирли реакция ускунаси 5 соатда ўртача 40 кишига ташхис қўйса, бу ердаги замонавий жиҳозлар 2 соатда 90 та намунани аниқлаш имкониятига эга. Кўрпа-тўшак ва матолар ювилиб, бошқа буюмлар буғ ёрдамида дезинфекция қилинади.\nШу ерда вилоят ва республика тиббиёт муассасалари қамрови ҳамда ҳамкорлиги ҳақида тақдимот ўтказилди.\n- Кўп шифохоналар, диагностика марказлари тарқоқ жойлашган. Ташхис қўйиш ва даволаш сифати талабга жавоб бермайди. Маблағ эса сарфланиб ётибди. Давлатнинг бир сўми ҳам халқимизга нима манфаат беряпти, деган савол ҳар бир ишда мезон бўлиши керак, - деди Президент.\n24 Июл 2020 2765\n24 Июл 2020 2740\n24 Июл 2020 2722\n22 Июл 2020 2691\n20 Июл 2020 2550\n24 Июл 2020 2410\n24 Июл 2020 2399\n24 Июл 2020 2367\n24 Июл 2020 2325\n24 Июл 2020 2302\n24 Июл 2020 2274\n24 Июл 2020 2247\n24 Июл 2020 2011\n24 Июл 2020 1799\n21 Июл 2020 1664\n24 Июл 2020 1572\n17 Июл 2020 1531\n15 Июл 2020 1500\n16 Июл 2020 1443\n24 Июл 2020 1391


Kutubxona | ШКАФ\nTasodifiy maqola: Ayriliq\nБолалигимизда купчилигимиз тунлари хонада ёлгиз ухлашга куркканмиз, кимдир кровать тагидаги яна кимдир шкаф ичидаги махлукотларни куриб колишдан курккан, бу хикоя хам айнан болаликдаги куркув хакикатга асосланганлигини\nИринанинг онаси Тамара Петровнанинг сузлаб беришича бу шкаф уларга туйлари муносабати билан хадя этилган. У вактлар улар бой яшашмаган, куёв булмиш Михаил тарафда хам, келин тарафда хам туйга пуллари булмаган, якинлари кулларидан келганича совгалар беришган, лекин шунга карамай туйлари жуда самимий ва кувнок утган. Кора эмандан булган шкафни Тамарага унинг бувиси совга килган, бувисига эса уз вактида онаси берган, хуллас шкаф хакикий ноёб буюм-антиквариат эди. Антиквариат эканлигига ёшларнинг акли етганми йукми билмайман-ку, уларни буш квартирасини тулдирган буюм-жихозларни куриб хурсанд булгандилар.\nАввалига Тамара шкафга, аникроги, у билан содир булаётган гайриоддий нарсаларга унчалик эътибор бермади, масалан, шкаф эшиги доимо очилиб коларди, эшикнинг нариги тарафида кузгу бор эди, эшикни ёпса беш дакикадан сунг яна очилиб коларди. Тамаранинг эри эшикни тугрилаб курди, унга илгак ясади, барибир эшик очилиб колаверарди. Тамаранинг айтишича эшикдаги кузгу унда нохуш хисларни уйготган, худди курнинг кузига ухшаш.\nБирок, шкаф хакикий нохушликларни уларнинг кизи-Иринка тугилгандан сунг келтириб чикара бошлади. Чакалокка совга килинган бир талай кийим, тагликларни тахлаб куйиш максадида шкаф болалар хонасига обчикилди. Шкафни кровать каршисига куйилди ва шундан бошлаб Иринка бирор тунда хам тинч ухлолмасди. Иринка кечалари жуда ёмон ухларди, баъзида Тамара боланинг дахшатли кичкиришидан уйгониб кетарди, хонага югуриб кирса Иринка кузида ёш билан кроватда алахсирарди, шкаф эшиги эса очик буларди, ойнасида эса Иришканинг кровати куриниб турарди. Бола асабийлашиб, оёги, чакаги калтирайдиган булиб колди, уни врачларга, отин ойиларга олиб боришди, врачлар хеч кандай куркинчли нарса йук деб, укалаш курсини ва валерианкали ванна кабул килишни тавсия килардилар, отин ойилар эса болага куз теккан деб бир нималарни укиб куйишарди. Аммо Иришка кундан кун кам ухларди, янада асабийрок булиб колаётганли.\nЭнди Тамара кровать ёнига раскладушка куйиб кизи билан бирга ухлай бошлади, соат туккизларда кизи куркканча ухлаб колар, соат 12дан сунг эса кичкириб уйгониб кетар, Тамара эса уни эрталабгача овутолмасди. Кунларнинг бирида Тамара тунгги соат биргача ухламади, бир кузи билан кизини назорат килса, иккинчи кузи билан роман укиб ётарди, давомини эса Тамаранинг узи айтади:\n- Китоб укиб ётибман, тунгги чирок ёкилган, Иришка тинч ухлаяпти, мен энди бунга хурсанд булаётгандим. Бирдан эшик гирчиллаши эшитилди, угирилиб карасам шкаф эшиги яна очилди, ойнасида мен ва Иришканинг кровати акси куринарди. Менга бу манзарани куриш ёкимсиз туюлди, чунки кузгу эски, хира эди, кейин эса ойнадаги аксимиз ёнида бир кизча турганини курдим.кроват ёнида, куйлаги оппок тукимали, худди келинларникидай, сочлари сарик белигача, киёфаси чиройли аммо афти кук,йирткичдай кизимнинг кроватига сакраб чикиб унинг юзига уриб ташлаяпти. Иришка кичкириб йиглаб уйгониб кетди, мен эса шолдай ётибман, кимирлай олмайман, факатгина кроватнинг кимирлашини куриб ётибман. Узимга келганимдан сунг Иринкамни кутариб хонадан югуриб чикиб эримга бакириб уйготдим. Шкафни ташлаб юборишини ёки ёкиб юборишини айтдим.\nМиша такси чакиртирди ва биз хаммамиз онамникига тунагани кетдик, бувимга хаммасини гапириб бердим, у юрагини ушлаб колди. Бувим онасидан икки киз булганини у ва унинг кичик синглиси Александра хакида сузлаб берди. Александра касалванд кизча булиб, у вактларда даволаб булмайдиган бир талай касалликлари булган. Шулардан бири эпилепсия- тутканок касали хам булган, кизча уйдан чикмас, уша шкаф ичида кугирчокларини уйнаб утиришни яхши курарди... Касали хуруж килганида атрофида хеч ким булмаган ва Александра улиб колган. Уни шкафни ичидан топишган. Ойнани эса олиб ташлашни унутганлар.\nТамара шкафни ёкканларида шундай кора куюн тутун кутарилган-ки, хатто атрофда хеч нарса куринмай колибди, эшик эса худди ичида одам кичкираётгандек гижирлабди.\nУшандан сунг Иришка тинч ухлайдиган булди, Тамарани эса узок вакт куркинчли хаёллар огушида кийналибди.\nMAQOLA.RU - ENG QO'RQINCHLI HIKOYALAR\nSana: 15.01.2020 / 19:07\nO'qildi: 237 | Haftalik: 237


Халқнинг хилоф илмига берилиб кетиши сабаби, мунозара ва жадал офатларининг тафсилотлари ва унинг мубоҳ бўлиши шартлари Билгилки, Расулуллоҳдан (соллаллоҳу алайҳи васаллам) сўнг давлатни ҳидоятга эргашган хулафои рошидинлар бошқардилар. Улар Аллоҳ маърифатига эга олим, ҳукм чиқаришда етук фақиҳ, фатво беришда мустақил зотлар эди. Машварат тақозо этувчи ҳоллардагина фуқаҳоларга мурожаат қилар, бошқа пайтларда эса, улардан ёрдам кутиб ўтирмас эдилар. Шунинг учун уламолар…\nСохта ислом экстремизмининг белгилари\nЯқин кунларда замонамизнинг нуфузли ислом олимларидан бири шайх Юсуф Қарзовийнинг «Исломий тафаккур - иймонсизлик ва экстремизм ўртасида» номли китоби Россияда чоп этилади. Бу китоб кўп жиҳатдан яқинда Қувайтда доктор Одил ал-Фалах томонидан ижтимоий доктрина сифатида илгари сурилган «мўътадиллик ёки Исломда ўрталик йўли (ал-васатия)» ғоясининг диний асосланишидир. Халқаро Васатия марказига доктор Юсуф Қарзовийнинг шогирди – шайх Айсам Башир раҳбарлик қилмоқда.\nФарзандингиз “жиҳод”га кетмоқдами? Нега?\nИслом динини яқинда қабул қилган ёки мусулмон экани ёдига тушиб, ибодатларга берилиб кетган фарзандларнинг ота-оналари мазкур мақолани ўқиб, тафаккур қилиб кўришларини жуда-жуда истардим. Зеро, бу - биз каби Исломга қизиқиб, ибодатларга энди бел боғлаганларнинг холис ва самимий фикрлари билан радикал йўлларни танлаётган болаларнинг важларини яхшироқ ажрата билиш имкониятини бериши мумкин.\nПарвардигори олам Қуръони каримда шундай марҳамат қилади: “Сен: “Биладиганлар билан билмайдиганлар тенг бўлармиди?!” деб айт”. (Зумар сураси, 9) “Аллоҳ сизлардан иймон келтирганларни ва илмга берилганларнинг даражаларини кўтарур. Аллоҳ нима қилаётганингиздан хабардордир” . (Мужодала сураси, 11)\nДунёвий фанлар: шайтон васвасасими ёки Аллоҳ берган кучми?\nНур ва зулмат, билим ва жаҳолат ўртасида фарқ қилган Аллоҳ таолога чексиз ҳамду санолар бўлсин! Илм олишимизга буюрган Пайғамбаримиз алайҳиссаломга мукаммал ва батамом саловоту саломлар бўлсин! Қуръони каримда илм олиш ва уни тарқатишга бўлган чақириқ бир нечта жойда зикр қилинади. Бу китоб фикр қиладиган ва эшитадиган ва қалби билан кўрадиган ақл эгалари учун нозил қилинган. «Биладиганлар билан билмайдиганлар тенг бўлармиди?!»…\nТақводор эканингизни қандай биламиз?\nҲар қандай одам ўзини ҳақиқий мўмин, қалби эса янги туғилган чақолоқ қалбидан ҳам пок, деб айтиши мумкин. Сўнг, “Ла илаҳа иллаллоҳ, Муҳаммадур Расулуллоҳ” деб қўйиши ҳам қийин эмас. Бироқ, Аллоҳ таолонинг розилиги ва жаннатни топиш учун тил учида мазкур калималарни айтиб қўйиш кифоя қилмайди, балки бутун ҳаёти давомида ушбу калима асосида яшаш керак бўлади.


Элчи: «Индонезияга Исломни самарқандлик аллома олиб кирган»\nYenicag.Ru хабар беришича, бу ҳақда Индонезининг Бокудаги элчиси сўзлаб берди.\nСаудия Арабистони Ироқни қайта тиклашга $100 млрд ажратади\nИроқ ва Сауди Арабистони янги иттифоқ тузиш тўғрисида музокаралар олиб бормоқда, агар бу масалада келишувга эришилса, Ар-Риёд Ироқнинг уруш вайрон қилган шаҳарларини қайта тиклашда бош ролни қўлга киритади.\nХабарларга кўра, Ироқни қайта тиклашга $100 млрд дан зиёд маблағ керак бўлади, дея хабар беради The Guardian. Боғдод Саудияга нисбатан муносабати доим адоват кайфиятида каби баҳоланарди, бироқ яқиндан бери муносабатлар ўзгариб қолди. «Муносабатлар илиқлашмоқда ва бу АҚШ президентининг янги маъмурияти Саудия Арабистонига минтақанинг қолган қисми билан муносабатларни тиклашга кўмак беришни бошлагани билан боғлиқдир», - деди Ироқ парламентининг ташқи алоқалар бўйича қўмита раҳбари Абдулборий аз-Зебарий.\nОлдинроқ Саудия Арабистони ва Ироқ 1990-чи йилдан бери илк бор икки мамлакат ўртасидаги чегарада Арар ўтказиш пунктини очишга келишиб олишганди.\nЧегара Ироқнинг собиқ президенти Соддам Ҳусайн Қувайтга ҳужум қилганидан сўнг ёпилган эди.\nҚайд этилишича, сўнгги 27 йил давомида назорат ўтказиш пункти йилда бир марта – ҳожиларнинг Маккага зиёрати пайтида ишлаган, холос.\nАл-Азхар жинслар тенглиги борасидаги тортишувларга жавоб берди\nМисрдаги Ал-Азҳар Ислом университети Тунис президентининг эркак ва аёлларнинг мерос масаласида ҳуқуқларини тенглаштириш керак, деган баёнотини кескин тарзда танқид остига олди.\nИслом уламолари “прогрессив фатво” беришни бошлайдилар.\nБуюк Британиянинг мусулмон уламолари мамлакатда “прогрессив” фатво чиқариш бўйича биринчи кенгашни таъсис этишмоқчи. Бу фатволар Ислом билан 21 аср воқелиги ўртасидаги зиддиятларни бартараф этиб келишувга олиб келиши керак.\n70 ёшли муслима аёл ҳар куни 300 нафар мискиннинг қорнини тўйғазмоқда\nМонреалда (Канада) истиқомат қилувчи 70 ёшли Сабария Ҳусайн ҳар куни 300 кишилик овқат тайёрлаб, бошпанаси йўқ мискинларга тарқатади, дея хабар беради ummamag.kg.\n“Одамларнинг юзида табассум кўрсам ўзимни бахтиёр ҳис этаман ва мен учун улар қайси динга мансублигининг аҳамияти йўқ. Мен ҳаммага ёрдам бера олаётганимдан хурсандман”, - дейди Сабария.\nМуслима аёл 30 йилдан бери Канадада яшайди, у Куала-Лумпурдаги халқаро пазандалик курсларини тамомлаганидан сўнг келган.\nБугунги кунда Сабария округдаги масжидлар учун минглаб таомларни тайёрлаш йўли билан шаҳар мусулмоналирининг ижтимоий ҳаётида фаол иштирок этади.\nБундан ташқари у маҳаллий Edge ва Unity черковлари билан бирга муҳтож одамларга, уларнинг ирқи, дини ва жинсидан қатъий назар ёрдам бериб келади.\nМуслима аёл етмиш ёшни қоралаганига қарамай, “Бизнинг иккинчи уйимиз” дея аталувчи ўзининг хусусий аёллар хайрия бошпанасини бошқариб келмоқда.\n“Исломда бирдам бўлишимиз керак, бу айниқса ҳозирги кунда долзарб бўлиб қолди. Мен кенг оммага танилишни мақсад қилиб олмаганман, фақат мусулмонлар яхши одамлар, улар жамият учун фойдали ишлар қила олишини кўрсатишни истайман”, - дея қайд этди Сабария Ҳусайн.\nСингапурдаги масжид «Пиза минораси”га ўхшаб қолди\nСингапурда ўзининг “Пиза минораси” бор, боз устига у масжид ҳамдир.\nҲожи Фотима масжиди 170 йил муқаддам қурилган, унинг 4 қаватли минораси 6 градусга букчайиб қолган. Бино атайлаб энкайтирилмаган – у намлик таъсири остида ёнбошлаб қолган.\nМасжид Сулавесидаги монарх оиласи вакилига турмушга чиққан муслима аёлнинг номи билан аталади. Фотима истеъдодли тадбиркор бўлиб, эрининг ўлимидан сўнг унинг бизнесини бир неча баробар ўсишига эришган, дея хабар беради Mothership.sg.\n1830 йилларнинг охирида Ҳожи Фотиманинг уйи икки марта талон-тарож қилиниб ўт қўйилган. Ўзи омон қолгани учун Тангри Таъалога миннатдорлигини изҳор этиш мақсадида муслима аёл ёниб кетган уйи ўрнида масжид қурилиши учун ер майдони ва пул маблағлари ажратиб берган.\nМасжид мажуасига минора, хонақо, марҳумларни ғусл қилдириш хонаси, имом қароргоҳи ва ҳожи Фотима, унинг қизи ва куёвининг мақбараси, шунингдек, қабристон ва боғлар бор.\nUNICEF Яманга тонналаб медикамент жўнатди\nБМТнинг Болалар фонди Яман пойтахтига 17 тонна дори-дармон юборди. Бу ҳақда ташкилотнинг Twitter ижтимоий тармоғидаги саҳифасига жойлаштирилган хабарда айтилган.\nМасжиудул-Ҳаромда бир кун\nЖорий йилнинг сетябрида «Масжидул-Ҳаромда бир кун - уламолар ва ходимлар назарида» дея аталувчи 90 дақиқалик ҳужжатли фильм экранларга чиқарилади, дея хабар беради Arab News.\nКитоб – инсоннинг энг яқин дўсти\nЎзбекистон Республикаси Президентининг жорий йилнинг 12 январь куни қабул қилган «Китоб мутолааси ва китобхонлик маданиятини ошириш ҳамда тарғибот қилиш» тўғрисидаги фармойишининг ижроси юзасидан Тошкент вилояти вакиллиги томонидан вилоятнинг шаҳар ва туман марказий жомеъ масжидларида ҳафтанинг жума кунлари китоб сайллари (ярмаркаси) ўтказилиши белгиланди.


hidoyat.uz – “Мовароуннаҳр” нашриётининг сайти - МАЪНАВИЙ ПОКЛАНИШ\nЎзбекистон мусулмонлари идораси раисининг ўринбосари\nМамлакатимиз истиқлолга эришгач, дунёнинг турли давлатлари билан бевосита алоқалар ўрнатиш имкониятига эга бўлди. Бу, бир томондан, мустақил мамлакатнинг жаҳон ҳамжамиятида ўз ўрнини топиши, тараққиёт йўлини белгилаши, барча соҳаларда турли давлатлар билан ҳамкорлик ўрнатиб, мунтазам ривожланиб бориши учун мустаҳкам замин яратган бўлса, иккинчи томондан, дунё миқёсида юз бераётган глобал ва минтақавий жараёнлар Ўзбекистонга ҳам ўз таъсирини кўрсата бошлади.\nМустақилликнинг дастлабки кунлариданоқ жамиятдаги ғоявий бўшлиқ ва динга бўлган қизиқишнинг ортиб боришидан фойдаланган айрим кучлар, турли бузғунчи оқим ва ноқонуний ташкилотлар ўз ғояларини тарқатишга, жамиятда тартибсизликлар келтириб чиқа-ришга, халқимизни ўз танлаган йўлидан чалғитишга ҳаракат қилдилар.\nМана шундай мураккаб шароитда мустақил Ўзбекистон ўзининг ички ва ташқи сиёсати, хусусан, миллий ғоя тарғиботи, диний қадриятларни асраб-авайлаш, аждодлар бой меросини ўрганиш ва тарғиб қилиш борасида устувор йўналишларини аниқ белгилаб олди.\nАна шундай йўналишлардан бири маърифий Исломни ривожлантиришдир.\nМаълумки, тасаввуф руҳий-маънавий покланишга даъват этувчи ғоялар силсиласи сифатида пайдо бўлиб, унинг намояндалари узоқ асрлардан бери инсониятнинг маънавий тараққиётига муносиб ҳисса қўшиб келмоқда. Кўплаб олиму уламо, фозилу фузалолар ўзларини тасаввуф оламига дахлдор санаган, унинг покликка даъват қилувчи ғояларини халқ турмуш тарзига татбиқ этиш йўлида саъй-ҳаракат қилишган.\nИслом дунёси фан ва маданиятидан муносиб ўрин олган ҳазрат Имоми Аъзам, Имом Мотуридий, Хожа Аҳмад Яссавий, Имом Ғаззолий, Нажмиддин Кубро, Жалолиддин Румий, Баҳоуддин Нақшбанд, фақиҳ Абу Лайс Самарқандий, Абдураҳмон Жомий, Алишер Навоий, Сўфи Аллоҳёр каби зотлар аҳли тариқат бўлганлар ва тасаввуфнинг ривожига ҳисса қўшганлар, бу табаррук зотлар суннатга амал қилган илмда етук, руҳан пок, ахлоқан комил, маърифатли инсонлар эдилар.\nТариқатни баъзи манбаларда фиқҳи ботин, яъни қалбни, ички оламни поклаш таълими ҳам дейдилар.\nБаъзилар шариат ва тариқат сўзларини бир-бирига зид деб нотўғри талқин қиладилар. Шариат ва тариқатни бир-биридан айириш этни тирноқдан айириш деганидир. Тариқат амали шариатнинг янада мукаммал бўлишига хизмат қилади, холос. Оддий қилиб айтадиган бўлсак, шариат амалларини омматан ҳамма бажаради. Тариқат амали эса қўшимча нафл ибодатлардан иборат бўлиб, хос кишилар адо этишади. Демак, аҳли тариқатлар шариатга амал қилиш баробарида қўшимча нофила ибодатларни ҳам бажариб боради. Ўз-ўзидан маълумки, қанча кўп ибодат қилинса, шунча кўп савоб ҳосил бўлади. Бунинг бирор зарарли томони йўқ, аслида.\nАммо сохта шайхлар, жоҳил, илмсиз сўфийлар ва ботил тариқатлар тасаввуфда қаттиқ танқид остига олинади. Уларга эргашмасликка даъват қилинади. Тариқат асосчилари ва улуғ валийлар Қуръон ва ҳадисга асосланмаган ҳар қандай тариқатни рад этади ва ботил санайди. Жоҳил, нодон ва такаббурлар ўзларини тариқат аҳли санасалар ҳам, унинг файзидан бебаҳрадирлар.\nЎрта Осиёга Ислом дини кириб келиши билан тасаввуф таълимоти ҳам кенг ёйилиб борди.\nТарихга назар ташласак, диёримизда яссавия, кубравия ва нақшбандия каби жаҳрий ва хуфия-зикрга асосланган тариқатлар юзага келди.\nТариқат пешволарининг ҳикматли сўзлари ва ҳаётий фаолиятлари ҳамиша халқни эзгуликка бошлаган. Айниқса, уларнинг илм олишга тарғиб этганлиги таҳсинга лойиқ.\nХожагон-нақшбандия тариқатининг етук шайхларидан Абдухолиқ Ғиждувоний ҳазратлари фарзандларига насиҳат қилар экан, шариатни ўрганишга, фиқҳ ва ҳадис илмини билишга тарғиб қилади. Жоҳилликни, нодон сўфийлардан бўлишни қаттиқ мазаммат этади.\n– Эй фарзанд, – дейди Абдухолиқ Ғиждувоний, – фиқҳ ва ҳадис илмини ўрган, жоҳил сўфийлардан узоқ юр, молинг фиқҳ китоблари бўлсин, бирор киши сени мақтаса, ғурурланма, танқид қилса, ранжима. Инсонлардан ҳеч нарса сўрама, тама қилма, футувват, саховат аҳлидан бўл, Ҳақ таоло сенга нима берган бўлса, халққа тарқат.\nҲазрат Баҳоуддин Нақшбанд доимо илму адаб ўрганишни тарғиб қилиш билан бирга халқни камтар ва халқпарвар бўлишга даъват қилар эди. У улуғ зотнинг: "Бизнинг йўлимиз суҳбатдир. Хилватда шуҳрат, шуҳратда эса офат бор. Хайр жамоат биландир", деган ҳикматли сўзи барча нақшбандийларга дастуриламал бўлиб қолди.\nТариқат Аллоҳ ва расулини севиш, ота-онага, устозга, мўмин-мусулмонларга меҳр-муҳаббат кўрсатишдир. Тариқат Нажмиддин Кубро каби она Ватан учун жон фидо қилиш, Хожа Аҳрори Валий каби юрт тинчлиги, халқ фаровонлиги учун бор куч ва имкониятини бахшида этишдир. Тариқат чумолига ҳам озор бермаслик, Аллоҳ яратган ҳар бир паррандаю даррандага шафқат назари билан боқишдир. Энг муҳими, муҳаббатли бўлиш.\nТариқат йўлини ихтиёр қилган киши дунёга ҳирс қўйишдан ўзини сақлайди. Жаҳолатдан қутулиш йўлларини ахтаради. Аксинча бўлса, тариқат йўлида умрини беҳуда зое қилгани қолади, холос. Айниқса, инсон то нафсини ислоҳ қилмагунча, уни жиловламагунча бирор даражага асло эришолмайди. Чунки нафсни жиловлаш ўта оғир ишдир.\nТўғри, инсон яшаши керак. Аммо нафси аждарҳога айланса, оқибатда инсонни хор ва расво қилади. Шунинг учун ҳам тариқат китобларида нафснинг етти босқичи: нафси аммора, нафси лаввома, нафси мулҳима, нафси мутмаинна, нафси розия, нафси марзия ва нафси комилаларнинг хусусиятларидан баҳс юритилади, уларнинг Қуръондаги талқинига аҳамият берилади. Буларнинг бари инсонни тафаккур юритишга ва нафсни ислоҳ қилишга ундайди, тариқатда таркидунёчилик йўқ, аксинча, тариқат халқ билан бирга бўлишни, халқнинг оғирини енгил қилишни бую-ради. Ташқи жиҳатдан сўфийнамо бўлиб, бадахлоқ ва бадхулқ бўлишни кескин қоралайди. Зеро, тариқатда сўз билан амал бир бўлмаса мунофиқлик саналади.\nЭнг муҳими, тариқат таълимоти яхши хулқларни камол топтириш ва ёмон хулқлардан мутлақо қутулиш йўлларини кўрсатиб беради. Чунки тариқатга оид китобларда ахлоқ иккига бўлинади. Ахлоқи замима (ёмон хулқлар), масалан: ғийбат, бўҳтон, чақимчилик, каззоблик, фитна, такаббурлик ва ҳоказо. Шунингдек, ахлоқи ҳамида (яхши хулқлар): сабр, шукр, саховат, қаноат ва ҳоказо. Зотан, ахлоқни тузатмасдан қилинган тоат-ибодатнинг фойдаси йўқ. Инсон такаббур, дилозор бўлса, силаи раҳм қилмасдан кечаю кундуз ибодат қилса, унинг бундай ибодатидан бирор наф чиқмайди.\nТариқатга доиркитобларни ўқисак, улар, аввало, оила ва фарзанд тарбиясига жиддий аҳамият беришни талаб қилади. Имом Ғаззолий фарзанд қалбини мумга ўхшатадилар ва мумга қандай нақш солинса, шуни қабул қилишини айтиб, фарзандни мурғак пайтидан бошлаб илму адабга ўргатишни, вақтида унга эътибор беришни тайинлайдилар.\nАвлиёлар ҳаётига назар солсак, уларнинг ҳалол касб ва ҳалол луқмага жиддий аҳамият берганликлари маълум бўлади. Ҳазрат Баҳоуддин Нақшбанд ҳузурига келганлардан "Касбинг нима?" деб сўрарканлар. Агар бирор касби бўлма-са, "Бор, бирор касб ўрган, сўнгра келасан", деб айтар эканлар. Ислом тарихидан маълумки, Пайғамбар ва авлиёлар ҳам бирор касб билан шуғулланиб, ҳалол яшашни шараф деб билганлар.\nТариқатда устоз ва шогирдликка жиддий аҳамият берилади. Устоз шогирдни илмга тарғиб қилиш билан бирга амали ва адабини мунтазам назорат қилиб боради. Камчиликларини ўз вақтида тузатади. Шогирдлари орасида ножоиз урф-одатлар, тушунчалар ва хатти-ҳаракатлар пайдо бўлишининг олдини олади. Соҳиби эҳсон бўлишга, ғайратли ва ҳимматли бўлишга ундайди. Баъзи валийлар маноқибини ўқисангиз, борини халққа тарқатгани, ниҳоятда соҳибкарам бўлганларидан ҳайрон қоласиз. Бунга минглаб мисоллар келтириш мумкин. Дарҳақиқат, инсоннинг қўли қанча очиқ ва карамли бўлса, Аллоҳ ҳам унга шунча карамли бўлади. Бунга яқин ўтмишда ўтган устозлар ҳаётидан ҳам мисоллар келтириш мумкин. Ҳиммат ва саховат кишини юксак даражага эриштиради.\nКези келганда шуни ҳам айтиб ўтиш керакки, баъзи бир кимсалар тариқатга кирдим деб, кийим-бошларини, юриш-туришларини ўзгартиришади. Маҳалла-кўйдан ажраш, ҳатто оила ва фарзандларини қаровсиз қолдириш ҳоллари кузатилмоқда. Бунинг оқибатида қаровсиз қолган ёш болаларнинг турли ёмон йўлларга кириб кетиш ҳоллари рўй бермоқда.\nБинобарин, жаноб Пайғамбаримиз (соллаллоҳу алайҳи ва саллам) айтганлар:\n"Аллоҳ таоло сизларнинг ташқи кўринишларинг ва мол-мулкларингга эмас, балки амалларингизга қарайди" (Имом Муслим ривояти).\nАллоҳ таоло дилларимизнинг мусаффо, эзгу амалларимизнинг бардавом бўлишини барчамизга муяссар айласин!\n1240 марта ўқилган.


923 21:10 03.07.2019\n“Куфр йўлини тутган кимсалар эса хоҳ уларни (Аллоҳнинг азобидан) қўрқитинг, хоҳ қўрқитманг, уларга баробардир — иймон келтирмайдилар”.\nКуфр келтирганлар залолату гап уқмаслигида давом этаверадилар. Уларни огоҳлантирасизми, йўқми, фарқ қилмайди.\n“Аллоҳ уларнинг қалблари ва қулоқларини муҳрлаб қўйган, кўзларида эса парда бор. Уларга улкан азоб бордир”.\nЧунки Аллоҳ уларнинг ноҳақликка ошён бўлган дилларини муҳрлаб, қулфлаб, беркитиб қўйган. Қулоқларини ҳам муҳрлаган. Энди улар ҳақиқатга қулоқ солишга, эргашишга, уни қабул қилишга яроқли бўлмай қолган. Кўзларига эса парда тортилган. Энди улар ҳақиқат ҳар қанча равшан бўлмасин, уни кўрмайдилар. Ва оқибатда уларга охиратда улкан азоб бордир.\nАллоҳ зоҳири ҳам, ботини ҳам бузилган кофирларнинг сифатларини айтиб ўтганидан кейин ботини бузилган, зоҳирида эса ўзини солиҳ қилиб кўрсатадиган мунофиқларнинг сифатларини баён қилади.\n“Ва одамлардан, Аллоҳга ва охират кунига иймон келтирдик, дейдиганлари бор. Ҳолбуки, улар мўмин эмаслар”.\nБир тоифа одамлар ўзларини мўмин қилиб кўрсатадилар. Тили мўмин, дили кофир бу кимсалар моллари ва жонларини асраб қолиш учун шундай қиладилар.\nيُخادِعُونَ ٱللَّهَ وَٱلَّذِينَ ءَامَنُواْ وَمَا يَخۡدَعُونَ إِلَّآ أَنفُسَهُمۡ وَمَا يَشۡعُرُونَ\n“Улар Аллоҳни ва иймон келтирганларни алдамоқчи бўларлар. (Аслида эса) сезмаганлари ҳолда ўзларини ўзлари алдайдилар”.\nНодонликлари туфайли куфрларини дилида яшириб, зоҳирда эса ўзларини мўмин кўрсатиш билан ўзларича Аллоҳни ва мўминларни алдаяпмиз, деб ўйлайдилар. Аслида эса улар ўзларини ўзлари алдайдилар, холос. Лекин буни сезмайдилар. Чунки зоҳиру ботиндан огоҳ бўлган Аллоҳ мўминларни уларнинг сифатлари ва аҳволидан хабардор этди.\n"Уларнинг дилларида мараз бор эди, бас, Аллоҳ маразларини янада зиёда қилди. Ёлғон гапирганлари учун уларга аламли азоб бордир".\nНегаки, уларнинг қалбларида шубҳа бор эди. Бас, Аллоҳ уларнинг шубҳаларига шубҳа қўшди. Ҳа, ҳар ким экканини ўради. Аллоҳга ва одамларга ёлғон гапирганлари ҳамда Муҳаммад алайҳиссалом олиб келган ваҳийни ёлғонга чиқарганлари учун энди уларга дўзахнинг тубида аламли азоб бордир.\n“Уларга: "Ер юзида бузғунчилик қилманглар", дейилса, "Биз ислоҳ қилувчилармиз", дейдилар”.\nКуфр, гуноҳлар ва бошқа ишлар билан заминни бузишдан, булғашдан қайтарилсалар, айбларини тан олмай, ўзларини солиҳ ва муслиҳлар (ислоҳ қилувчилар) қилиб кўрсатадилар.\n"Огоҳ бўлингизким, айнан ўшалар бузғунчилардир, лекин ўзлари буни сезмаслар".\nҲақиқат шуки, айнан уларнинг ўзлари бузғунчилардир. Лекин улар буни сезмайдилар. Қилаётган ишлари айни фасод эканини ҳис этмайдилар.\n“Уларга, мана бу одамларга ўхшаб иймон келтиринглар, дейилса, эси пастларга ўхшаб иймон келтирайликми, дейдилар. Огоҳ бўлингки, уларнинг ўзлари эси пастлардир. Лекин буни билмаслар”.\nПайғамбар алайҳиссаломнинг саҳобалари каби иймон келтиришга буюрилсалар, уни масхара оҳангида рад этиб, эси пастларга ўхшаб иймон келтирайликми, дейишади. Аслида эса уларнинг ўзлари эси пастлардир. Лекин буни ўзлари билмайдилар.\n"Мўминларга йўлиққанларида, иймон келтирдик, дерлар, шайтонлари билан холи қолганда эса, биз сизлар биланмиз, биз уларнинг устидан куляпмиз, холос, дерлар".\nМўминлар билан учрашганларида қўрққанларидан, сизлар иймон келтираётган ваҳийни рост деб биламиз, дейдилар. Ўзларининг бошлиқлари, раҳбарлари билан холи қолганларида эса, биз ҳали ҳам сизлар биланмиз, сизларнинг йўлингиздамиз, мўминларнинг устидан кулиш, уларни масхара қилиш учун тил учида уларни тасдиқлаб қўйяпмиз, дейдилар.\n"Аллоҳ уларнинг устидан кулади ва ўз туғёнларида адашиб юришларига қўйиб беради".\nУлар мўминларнинг устидан кулаётган бўлсалар, Аллоҳ уларнинг устидан кулади. Нима эккан бўлсалар, ўшани ўрадилар. Шунинг учун уларга бу дунёда мусулмонларнинг ҳукмлари жорий қилинса-да, охиратда мукофот олиш ўрнига кофирлиги ва мунофиқлиги туфайли жазога тортиладилар. Айни пайтда Аллоҳ уларни ўз туғёнларию залолатлари гирдобида қолиб кетишларига қўйиб беради. Шу билан ҳайронлигу иккиланиш уларнинг доимий ҳамроҳига айланади.\n"Улар ҳидоятнинг ўрнига залолатни сотиб олган кимсалардир. Бас, бу савдоларида фойда қилмадилар ва ҳидоят топганлар қаторидан жой олмадилар".\nУлар чин маънодаги эси пастлардир. Чунки иймон турганда куфрни танладилар, сотиб олдилар. Табиийки, бу савдоларида фойда қилмадилар, аксинча, зарар кўрдилар. Аллоҳга бўлган иймонни қўлдан бой бердилар. Айни пайтда ҳақиқат йўлини топганлар қаторидан ҳам жой олмадилар.\nСаркашликлари ва ваҳийни ёлғонга чиқарганлари сабабли Аллоҳ қалбларини муҳрлаб қўйган бадбахтларга ҳар қанча кўп, улкан бўлмасин, ҳеч қандай оятлар фойда бермайди.\nАллоҳ таолонинг ёлғончига чиқарувчи золимларни маълум муддат ўз ҳолига ташлаб қўйиши билмай қолгани ёки ночорлигидан эмас, балки уларнинг гуноҳлари ортиши ва шу билан уларга бериладиган азоб ҳам янада улканлашиши учун бўлган.\n1899 06:29 30.04.2020


Техаслик ёш эркак коронавирус юқтирганлар кечасида қатнашиб вафот этди - xabar.uz\nТехаслик ёш эркак коронавирус юқтирганлар кечасида...\n13.07.2020 15:12 0 2137\nТехаслик 30 ёшли эркак коронавирус юқтирган одам томонидан уюштирилган кечада қатнашганидан сўнг инфекциядан вафот этди, деб хабар берди «South China Morning Post».\nЙигит коронавирусни фирибгарлар ўйини деб ҳисоблаган бўлса-да, ҳозирги кунга қадар АҚШда 135000 дан ортиқ одам вафот этган. Америкалик талабалар коронавирусни қандай енгишларини синаб кўриш учун «коронавирус тантаналари» ўтказмоқдалар.\nЎлимидан олдин у ҳамширага: «Биласизми, мен хато қилдим деб ўйлайман», деган.\n«У ўзини ёш ва енгилмас — касаллик таъсир қилмайди ,- деб ўйлаганди, —деди Сан-Антонио касалхонасининг бош шифокори Жейн Апплеби, — ёш беморларнинг аҳволи унчалик ҳам ёмон кўринмайди одатда. Аммо кислородни синаш ва лаборатория синовлари, аҳвол анча ёмон эканлигини кўрсатади, яъни унинг ташқи кўринишига ишонмаслик керак».\nҲа афсуски «COVID диссидентлар» (касалликни инкор қилувчилар) бугунги кунда нафақат ўз ҳаётларини, балки бошқаларнинг ҳаётини ҳам хавф остига қўйишмоқда.\nБугунги кунда Америка Қўшма Штатлари дунёда касаллик юқиш ва ўлим даражаси бўйича энг юқори кўрсаткичга эга.


Емоқ ва ичмоқ ила розиликка етишиш - Favvora | билим чашмасидан отилган фаввора\n2016-08-13 1929 Ko'rilgan Хазиналар очқичи 7\nБарча ҳам ўзи еб-ичаётган ризқу-рўз бўлмиш – сув ва таомни Аллоҳдан берилаётганини тасдиқ этавермайди. Қалбида ва амалида Яратганга ишонч бор кимсаларгина ўзларинг дастурхони узра тортилаётган ноз-неъмат бўлмиш – нон ва сувни Аллоҳдангина берилишини билиб, унга хамд айтишади. Улардан топган куч-қувватини ҳам унга тоат этишга сарф қилади.\nКўп одамлар борки, Робб Таъолонинг берганини ейди, ичади ва кийинди, аммо у зотга хамд айтишни ҳам, унга шукр қилишни ҳам билмайди. Аксинча емоқ ва ичмоқдан топган қувватини эса маъсият ишларга сарф этади. Ер юзида фасод қўзғаб, жиноятлар содир қилади. Шунинг учун атрофга назар солган киши биладики, маъсият кўпроқ қорни оч, усти юпун кимсаларга қараганда, қорни тўқ ва усти либосларга бурканган кимсаларда кўпроқ учрайди.\nТаом ва шарбатни истеъмол қилиб, қандай амалда турган кимсага Роббимиз розилиги берилар экан?\nМусулмонннинг таомдан сўнгги ҳолати қандай бўлади?\nМаъсият кўпроқ кимларда учрайди?


Ўзбекистон ва Туркия – муштарак қадриятлардан ўзаро манфаатли ҳамкорликнинг янги босқичи сари | Ўзбекистон Республикаси Президенти ҳузуридаги Стратегик ва минтақалараро тадқиқотлар институти\nШу муносабат билан ўтган давр мобайнида икки мамлакат ўртасидаги биродарлик ва қардошлик руҳидаги ҳамда ўзаро иқтисодий манфаатлар устуворлиги асосида шаклланаётган алоқалар тизимидаги ўзгаришларни сарҳисоб этсак, бу муносабатлар янги шакл ва мазмун касб этиб бораётганлигига гувоҳ бўламиз.\nШу ўринда таъкидлаш жоизки, Тошкент ва Анқара муносабатлар тизимининг бундай ҳарактерига мустаҳкам тамал тоши Ўзбекистон давлат мустақиллигини қўлга киритган дастлабки даврдаёқ қўйилган эди. Туркия дунёдаги БМТ ташкилотига аъзо бўлган 200га яқин мамлакатлар ичида Ўзбекистон Республикасининг давлат мустақиллигини биринчи бўлиб тан олиб, унинг дунё сиёсий харитасида янги давлат сифатида эътироф этилиш жараёнини бошлаб берган мамлакат мақомига эга бўлди.\nШу билан бир қаторда, Туркия мамлакатимизнинг мустақил тараққиёт йўлини ва сўнгги вақтларда замонавий ташқи сиёсий стратегияси доирасида халқаро майдонда ташлаётган дадил амалий қадамларини ҳар томонлама қўллаб-қувватлайди ва хайрихохлик билдиради.\nБугунги кунда ўзаро ҳамкорлик ривожига асосий туртки бераётган муҳим омил сифатида икки мамлакат етакчилари ўртасидаги дўстона алоқалар, мунтазамлик касб этаётган учрашувлар, самимий мулоқотларни эътироф этиш лозим. Туркия Президенти 2016 йилдан бери мамлакатимизга икки марта ташриф буюргани, шу тарихан қисқа давр мобайнида давлатимиз раҳбарининг ҳам Туркияга икки бора ташрифи бўлиб ўтгани ва ушбу учрашувларнинг сермазмун якунлари бунга ёрқин мисол бўлиши мумкин.\nШуларни инобатга олган ҳолда, ҳеч иккиланмасдан таъкидлаш мумкинки, айнан Шавкат Миромонович Мирзиёев ва Режеп Тайип Эрдўғаннинг сиёсий иродаси, қатъияти ҳамда улар ўртасида ўрнатилган ўзаро ишонч ва дўстлик ришталари Ўзбекистон ва Туркия ўртасидаги муносабатлар тарихида мутлақо янги саҳифа очилишига имкон яратиб берди.\nНатижада алоқалар истиқболларини тўлиқ рўёбга чиқариш мақсадида муҳим келишувларга эришилиб, ушбу битимлар бўйича дадил амалий ҳаракатлар бошланди. Жумладан, икки давлат муносабатлари тизимида янги мулоқот формати – олий даражадаги Ўзбекистон-Туркия стратегик ҳамкорлик кенгаши тузилди. Ушбу кенгашнинг биринчи йиғилиши икки давлат раҳбарлари ҳамраислигида 2020 йил 19 февраль куни Анқара шаҳрида бўлиб ўтди.\nМазкур учрашувда эришилган келишувлар икки мамлакат алоқалар тарихи яна бир муҳим ҳодиса билан бойиши учун замин ҳозирлади – жорий йилнинг 7 март куни Самарқанд шаҳрида Туркия бош консуллиги ўз фаолиятини бошлади. Натижада Туркия Самарқанд шаҳрида консуллик идорасини ташкил этган Қозоғистондан кейинги иккинчи мамлакатга айланди. Ушбу ҳодиса ҳақли равишда турк томонидан Тошкент ва Анқара ўртасида боқий дўстликнинг яна бир рамзи бўлиши эътироф этилди.\nСиёсий мулоқотларнинг бундай тарзда фаоллашуви бевосита икки давлат муносабатларининг иқтисодий таркиби кенгайиб боришига ҳам таъсир кўрсатмоқда. Бу ҳолат икки томонлама савдо кўламининг ўсиш динамикасида яққол кўзга ташланади. Жумладан, Ўзбекистон ва Туркия ўртасидаги маҳсулот айирбошлаш ҳажми 2020 йил якунларига кўра 2016 йилга нисбатан икки баробар ўсди ва 2 миллиард АҚШ долларидан ошди. Яқин истиқболдаги режада эса бу кўрсаткичларни 5 миллиард АҚШ долларига кўтариш белгиланган. Бунинг натижасида Туркия Ўзбекистоннинг муҳим иқтисодий шериги мақомини мустаҳкамлаши мумкин.\nШусиз ҳам ҳозирги кунда Туркия савдо ҳажми бўйича Ўзбекистоннинг тўртинчи ҳамкори саналади. Қолаверса, сўнгги тўрт йил ичида турк сармоядорлари иштирокида Ўзбекистонда фаолият юритаётган корхоналар сони 1,5 мингтадан ошди. Бунинг натижасида мамлакатимиздаги турк капитали иштирокидаги корхоналар сони хорижий капитал иштирокидаги фаолият юритаётган корхоналар умумий сонининг 12% фоизини ташкил этмоқда. Шунинг ўзи фикримиз тасдиғи учун яна бир мисол бўлади.\nБундан ташқари, иқтисодий алоқаларнинг ривожи икки мамлакат учун стратегик ҳисобланган туризм соҳасида ҳам кўзга ташланмоқда. Агар Туркия бу йўналиш бўйича дунёнинг етакчи мамлакатлари қаторига кирса, Ўзбекистон ҳақли равишда улкан салоҳиятга эга ва шиддат билан ривожланаётган сайёҳлик хизматлари бозори саналади.\nШу ўринда таъкидлаб ўтиш лозимки, Туркияга йилига ўртача 40 миллиондан ортиқ сайёҳлар ташриф буюриб, бу соҳадаги мамлакатнинг йиллик даромади 30 миллиард АҚШ долларидан ошади. Шу нуқтаи назардан олиб қараганда, бир қатор турк экспертларининг мамлакатимизда зиёрат туризмини ривожлантириш мақсадларида масъул лавозимларда иш фаолиятига жалб қилинишлари асло тасодифий ҳодиса эмас.\nҲозирги вақтда мамлакатимизни зиёрат қилиш мақсадида ташриф буюраётган мусулмон ўлкалари сайёҳларининг катта қисми ҳам Туркия фуқароларига тўғри келмоқда. Ҳусусан, 2019-2020 йил якунларига кўра юртимизга келган турк сайёҳларининг умумий сони 85 минг кишига яқинлашди.\nШуларни инобатга олган ҳолда, яқин истиқболда ўзбек-турк алоқалари янада ривож топиши мумкинлиги ҳақида таъкидлаш учун барча асосларга эгамиз. Бунга яна қуйидаги омиллар қўшимча замин ҳозирламоқда.\nБиринчидан, ўзбек ва турк халқларини азалий дўстлик, биродарлик ва қардошлик ришталари ўзаро боғлаб туради. Ҳар икки мамлакат аҳолисининг маданияти, дини ва урф-одатлари бир-бирига жуда яқин. Бу эса муносабатларнинг чуқур тарихий ва маданий илдизларга эга эканлигини кўрсатиб, мустаҳкам пойдевор вазифасини ўтамоқда. Қолаверса, маданий ва тарихий жиҳатдан бу икки мамлакат туркий ҳалқлар тамаддуни ривожида марказий ўрин тутишган.\nШунинг учун ҳам бўлса керак, 2019 йили Ўзбекистоннинг Туркий тилли давлатлар ҳамкорлик кенгаши ташкилотига тўлақонли аъзо сифатида қўшилиши барча иштирокчи давлатлар томонидан юқори баҳоланди ва кўтаринки кайфиятда кутиб олинди. Ўз навбатида, бу ҳодиса нафақат туркий оламда биродарлик руҳининг мустаҳкамланишига, балки Анқара ва Тошкент ўртасида янги мунтазам ҳамкорлик формати пайдо бўлишига ҳам сабаб бўлди.\nИккинчидан, Президент Ш.М.Мирзиёев Ўзбекистон иқтисодий имкониятларини кенгайтириш, халқ фаровонлигини ва ҳаёт даражасини ошириш мақсадида кенг кўламли ислоҳотлар дастурини жадаллик билан олиб бормоқда. Мазкур сиёсатнинг муваффақияти қисман бўлсада мамлакатимизнинг ташқи ҳамкорлари билан самарали алоқаларни янги сифат босқичига олиб чиқишимизга боғлиқ.\nШу сабабли ушбу ички инқилобий ўзгаришларга янги фаол, прагматик ва конструктив руҳдаги ташқи сиёсат ҳамроҳлик қилмоқда. Шу ўринда, Туркиянинг ривожланган саноати, қишлоқ хўжалигида эришган ютуқлари, туризм салоҳияти, улкан давлатчилик тажрибаси ва турк сармоядорларининг Ўзбекистон бозорига бўлган табиий қизиқишларининг ортиб бораётганлиги мамлакатимиз учун муҳим аҳамият касб этади.\nУчинчидан, Ўзбекистон ўз олдига қўйган дунё Уммонининг дилтортар кенгликларига ва жаҳоннинг янги экспорт бозорларига чиқиш, шунингдек миллий иқтисодиётни халқаро иқтисодий муносабатлар тизимига ва маҳсулотлар таъминоти занжирига чуқур интеграциясини таъминлаш каби қатор стратегик мақсадлари ва бунга нисбатан қилаётган тизимли интилишлари Туркия мамлакатини республикамизнинг мазкур йўналишдаги табиий ҳамкорига айлантирмоқда.\nБунинг сабаби Туркиянинг денгиз сарҳадлари билан чегараланганлиги, жадал ривожланаётган транспорт-коммуникация тизимига эгалиги, Европа ва Осиё қитьаларига географик қўшнилиги ҳамда Ўзбекистоннинг ўз транспорт имкониятларидан тўлиқ фойдаланишидан ҳар томонлама манфаатдор эканлигидадир. Фикримизнинг кичик бир исботи сифатида 2019 йилдан Анқара томонидан ўзбек автомобил қатновчилари учун 30 кунлик визасиз тартиб жорий этилганини келтириб ўтсак бўлади. Қолаверса, бугунги кунда Ўзбекистон Туркия, Озарбайжон ва Грузия ҳудудларидан ўтувчи «Боку-Ахалкаласи-Карс» темир йўл тармоғидан фойдаланмоқда. Ушбу транспорт йўлаги бизни Ғарб бозорларига олиб чиқувчи энг қисқа транзит йўналиши ҳисобланади.\nТўртинчидан, мамлакатимиз иқтисодиётини модернизация қилиш ва уни дунё миқёсидаги рақобатбардошлигини ошириш мақсадлари ташқи ҳамкорлар билан саноат кооперацияси йўналишидаги ҳамкорликни кучайтириш, ривожланган мамлакатлар тажрибасини ўрганиш, ташқи сармоялар ва юқори технологияларни кенг кўламда жалб этишни талаб этмоқда.\nШу маънода, Ўзбекистон ва Туркия иқтисодий тараққиёт стратегиялари бир неча муҳим соҳаларда бир-бирини тўлдириш қобилиятига эга эканлигини таъкидлаб ўтиш лозим. Бунга сабаб, Туркия дунёнинг 20 та йирик иқтисодий ривожланган давлатлардан бири ҳисобланиши ва Ўзбекистон учун муҳим ҳисобланган туризм, тўқимачилик, автомобилсозлик, қурилиш, озиқ-овқат саноати соҳаларида юқори натижаларни қўлга киритганлигидадир.\nХусусан, Туркия тўқимачилик ва заргарлик буюмлари саноати дунёдаги кучли бешталикка киради. Турк қурилиш ширкатларидан 44 таси жаҳон миқёсидаги етакчи 250 та қурилиш компаниялари рўйхатидан ўрин эгаллаган. Бу кўрсаткич бўйича Туркия дунёнинг иқтисодий етакчиларидан бири ҳисобланмиш Хитой давлатидан кейинги иккинчи ўринда туради. Мамлакат озиқ-овқат саноати маҳсулотлари эса Ғарб бозорларига кириб боришга, ундаги ўз позициясини мустаҳкамлашга улгурган бўлса, турк автомобил саноати оддий автомобиллардан миллий электрон автомобилларни оммавий равишда ишлаб чиқаришга ўтиш тараддудида турибди.\nБу ҳолат Туркиянинг биз учун муҳим иқтисодий шерик эканлигини яна бир бор тасдиқлайди. Чунки янги Ўзбекистон экспортга йўналтирилган мутлақо янги иқтисодий тараққиёт модели асосларини барпо этишга кириши иқтисодиётнинг барча соҳаларида тизимли ўзгаришларни ва бу тармоқларда саноат кооперациясини давомли ривожлантириш мумкин бўлган ишончли ташқи ҳамкорлар билан алоқаларни янада мустаҳкамлашни тақозо этади.\nМухтасар қилиб айтганда, сўнгги беш йиллик тарихан қисқа давр мобайнида ўзбек-турк алоқаларида мазмунан юз йилликларга татигулик инқилобий ўзгаришлар ясаш учун мустаҳкам тамал тоши қўйилди – муҳим дастурий режалар ишлаб чиқилиб, дадил амалий ҳаракатлар бошланди.\nМуносабатларнинг бундай тарзда куртак ёзиши Ўзбекистон ва Туркиянинг халқаро майдонда янада нуфузи ортиб, икки давлат иқтисодиёти ўсиш сурьатларини барқарорлиги, мамлакатлар халқлари ижтимоий-иқтисодий фаровонлиги ва яратувчанлик салоҳиятининг тўлиқ рўёбга чиқишини таъминлашга хизмат қилиши шубҳасиздир.\nЎзбекистон Республикаси Президенти хузуридаги


Францияда масжидлар текширилмоқда. Улардан баъзилари ёпилиши мумкин — Sof.uz\n4.12 11:11 105 Жаҳон\nФранцияда 76 та масжид полиция томонидан текширилади. Бу ҳақда мамлакат ички ишлар вазири Жералд Дарманин хабар бермоқда. Унинг айтишича, «экстремистик рўйхат»га тушадиган масжидлар ёпилиши мумкин.\nМаълумот учун, 16 октябр куни Францияда Самюэл Пати исмли тарих ўқитувчиси 18 ёшли чечен миллатига мансуб Абдулла Анзоров томонидан сўйиб кетилганди. Ўқитувчи қотиллик содир этилишидан бир неча кун аввал ўқувчиларга мусулмонларнинг эътиқодини ҳақорат қилувчи карикатурани кўрсатган. Чечен йигит қўлга олиш вақтида ҳалок бўлган. Бу воқеадан кейин Франция президенти Эммануэл Макрон мамлакатда радикализмга қарши жиддий кураш бошланишини маълум қилган ва декабрда бу борада қонун лойиҳаси қабул қилинишини айтганди.\nОлдинроқ Макрон Францияда имомлар кенгаши тузишни таклиф қилган ва кенгаш аъзолари махсус аккредитациядан ўтказилишини айтганди. Макроннинг таклифига кўра, ҳукуматнинг талабларини бажармаган имомларнинг аккредитацияси бекор қилинади. Макрон бундай ҳаракатлари билан бутун дунёда мусулмонларнинг нафратига сабаб бўлмоқда. Турли мамлакатларда унга қарши намойишлар ўтказилди.


Туркиянинг машҳур жангчисини мағлуб этган Жаҳонгир Нажмиддиновнинг MPL-6 турниридаги рақиби маълум\n24 июнь, 15:24\n9 июль куни "Muradov_Professional_Liga-6" турнири ташкил этилади. Ушбу кечада жанг қилувчи жуфтликлар маълум бўлиб бормоқда.\nҚувонарлиси, кардда кучлар мутаносиблигини кўриш мумкин. Бир-бирига хос ва мос жуфтликлар танланмоқда. Жумладан, турнирнинг асосий кардидан ўрин олган яна бир қизиқарли ўтиши кутилаётган қарама-қаршиликка аниқлик киритилди. ўта енгил вазн (61,2 кг) тоифасида жанг қилувчи икки маҳоратли вакилларимиз Дилдорбек Нурматов ва Жаҳонгир Нажмиддиновлар ўзаро жанг қилади.\nДилдорбек Нурматов EFC Global, Alash Pride, ATFC промоушенларидаги ажойиб жанглари билан ўзини қандай маҳоратга эга эканлигини намойиш этган бўлса, Жаҳонгир Нажмиддинов Октагон, NFC ҳамда MPL промоушенларида ўзини ҳар томонлама кўрсата олган. Айниқса, у MPL турнири доирасида Туркиянинг таниқли жангчиси Қодир Далкронни мағлуб эта олганлиги ҳам унинг қай даражадаги спортчи эканлигини англатади. Шу ўринда айтиб ўтиш жоизки, Далкрон Россиянинг ACA промоушенида ҳам фаолият юритган ва у турк заминида анчагина машҳурликка эришган.\nБир сўз билан айтгганда, MPL-6 турнирида яна бир шиддатли тўқнашувни гувоҳи бўламиз.\nМаълумот учун, Нурматовнинг профессионал рекорди 4-1га тенг бўлса, Нажмиддиновнинг кўрсаткичи эса 7-4 кўриниш олган.


Украина фуқароси молиявий пирамида яратганликда гумонланиб, ҳисбга олинди – Газета.uz\nУкраина фуқароси молиявий пирамида яратганликда гумонланиб, ҳисбга олинди\nИИВ ҳузуридаги Тергов департаменти Украина фуқароси асос солган Golden cash store хорижий корхонасини молиявий пирамида ташкил этганликда айбламоқда. Терговга кўра, гумондор олтин ва кумуш маҳсулотларни ишлаб чиқаришга сармоя киритиш орқали унинг сотувидан йиллик 260 фоиз даромад кўришни таклиф қилган. Фоизлар эса янги мижозлар ҳисобидан тўлаб берилган.\nLotinchada 1 декабр 2021, 12:11 Жамият\nЎзбекистон ҳуқуқни муҳофаза қилиш органлари Украина фуқароси ва яна 4 кишини молиявий пирамида ташкил этганликла гумонлаб, ҳибсга олди. ИИВ Тергов департаменти хабарига кўра, улар қимматбаҳо металлар олди-сотдиси билан шуғулланишни айтиб, фуқароларга катта фоизларни таклиф қилишган.\nТаъкидланишича, 15 январь куни Украина фуқароси 29 ёшли М.М. бир гуруҳ шахслар билан тил бириктириб, Тошкент шаҳрида «Golden Cash store» МЧЖ шаклидаги хорижий корхонасини таъсис этган.\nКорхона Ўзбекистон фуқароларини корхонадан тилла ва кумуш буюмларни сотиб олиш йўли билан йиллик 260 фоизгача даромадни қўлга киритиш билан қизиқтирган.\nУлар мижозлар олдидаги мажбуриятларини янги мижозлар ҳисобидан гўёки даромад сифатида Golden cash store пластик карталарига маълум миқдорда пул маблағларини ўтказиш билан қоплаб келгани айтилмоқда.\n17 ноябрь куни Тошкент шаҳар ИИББ ҳузуридаги Тергов бошқармаси томонидан «Golden Cash Store» МЧЖ кўринишдаги хорижий корхона мансабдор ходимига нисбатан Ўзбекистон ЖКнинг 188−1 моддаси 2-қисми «в, г» бандлари (пул маблағларини ва (ёки) бошқа мол-мулкни жалб этишга доир ноқонуний фаолият) билан жиноят иши қўзғатилган.\nДавлат органининг маълумотига кўра, навбатдаги молиявий пирамида ташкилотчиларига Ўзбекистоннинг бир неча минг фуқароси мурожаат қилган. Уларнинг пул ўтказмалари 100 доллардан 5300 долларгачани такшил этган.\nҲозирги вақтда мазкур жиноят иши бўйича фуқароларга етказилган зарарни аниқлаш ишлари амалга оширилмоқда.\n#golden cash store\nGolden Cash Store молиявий пирамидаси тафсилотлари ошкор қилинди 12 январ 2022, 23:30


Шавкат Мирзиёев янги — 2022 йил муносабати билан Ўзбекистон халқига табрик йўллади — Sof.uz\nШавкат Мирзиёев янги — 2022 йил муносабати билан Ўзбекистон халқига табрик йўллади\n1.01 13:33 20 Ўзбекистон\nШавкат Мирзиёев Ўзбекистон халқини янги – 2022 йил билан табриклади.\nСиз, азизларни, кўпмиллатли бутун халқимизни, Янги – 2022 йил билан самимий муборакбод этаман. Шу қувончли дамларда барчангизга тинчлик-осойишталик, сиҳат-саломатлик, бахту саодат тилайман!\nБугун, Янги йил остонасида туриб, ўтаётган йилдан рози бўлсак, Яратганга ҳар қанча шукроналар айтсак, арзийди.\n«Ёшларни қўллаб-қувватлаш ва аҳоли саломатлигини мустаҳкамлаш йили» ҳаётимизда ёрқин из қолдирмоқда. Йил давомида сизлар билан бирга улкан ишларни амалга оширдик.\nПандемия ва глобал инқирозга қарамасдан, юртимизда юқори иқтисодий ўсиш таъминланди. Кўплаб корхоналар, кластер ва технопарклар, замонавий инфратузилма тармоқлари барпо этилди.\nЯнги-янги уй-жойлар, боғча ва мактаблар, олийгоҳ ва шифохоналар, маданият ва спорт масканлари фойдаланишга топширилмоқда.\nТадбиркорлик ҳаракати, жумладан, хотин-қизлар ва ёшлар тадбиркорлиги жадал ривожланмоқда.\nДеҳқон ва фермерларимиз фидокорона меҳнат қилиб, бу йил ҳам мўл ҳосил етиштирдилар.\nШаҳар ва қишлоқларимиз обод бўлиб, Янги Ўзбекистоннинг бетакрор қиёфаси шаклланмоқда.\nБилимдон ва ғайратли ёшларимиз катта-катта ютуқлари билан халқимизни янада қувонтирмоқда. Мамлакатимизнинг халқаро нуфузи тобора юксалмоқда. Фурсатдан фойдаланиб, хорижий ҳамкорларимиз, чет давлатлар халқларини Янги йил билан табриклаб, уларнинг барчасига тинчлик ва равнақ тилаймиз.\nЮртимизда кенг кўламли ислоҳотларимиз барқарор тус олди.\nУларни янада ривожлантириш мақсадида биз Янги Ўзбекистон Тараққиёт стратегиясини ишлаб чиқдик.\nУнинг асосида «Инсон қадри учун», деган улуғвор ғояни амалга оширамиз.\nБиз янги йилга ном беришда, кенг жамоатчиликнинг фикрларини ўргандик. Ана шу таклифлардан келиб чиқиб, мен Янги – 2022 йилни мамлакатимизда «Инсон қадрини улуғлаш ва фаол маҳалла йили» деб эълон қилишни таклиф этаман.\nИнсон қадрини улуғлаш – юртимизда яшаётган ҳар бир одамнинг ҳуқуқ ва эркинликлари, қонуний манфаатларини таъминлаш демакдир.\nБу борада жамиятимиз асоси бўлган маҳалла ҳал қилувчи ўрин тутади.\nМаҳалла тинч бўлса, юрт тинч бўлади.\nМаҳалла обод бўлса, мамлакат обод бўлади.\nШу боис, бундан буён ҳар бир маҳаллада самарали иш олиб бориш фаолиятимизнинг бош мезонига айланади.\nБебаҳо бойлигимиз бўлган тинчлик ва барқарорликни таъминлашга устувор аҳамият қаратамиз.\n2022 йилда иқтисодиётимиз тармоқлари ва тадбиркорликни ривожлантириш, янги иш ўринлари яратиш эътиборимиз марказида бўлади.\nАҳоли даромадларини кўпайтириш, иш ҳақи, пенсия, стипендия ва нафақалар миқдорини оширишга қаратилган муҳим ишларни давом эттирамиз.\nИжтимоий соҳалар, айниқса, соғлиқни сақлаш, таълим-тарбия ва илм-фанни ривожлантиришга барча ресурслар жалб этилади.\nМуҳтарам уруш ва меҳнат фахрийларини, азиз аёлларимиз ҳамда ёшларимизни қўллаб-қувватлаш, кўмакка муҳтож инсонларга ғамхўрлик кўрсатишга алоҳида эътибор берамиз.\nЮртимизни янада обод қилиш, замонавий уй-жойлар, жумладан, барча ҳудудларимизда «Янги Ўзбекистон массивлари»ни қуриш асосий вазифаларимиздан бири бўлади.\nИшонтириб айтаманки, халқимизнинг ҳаёти янада фаровон ва мазмунли бўлиши учун бор куч ва имкониятларимизни сафарбар этамиз.\nБарчангизни Янги – 2022 йил билан яна бир бор чин қалбимдан табриклайман!\nЯнги йилимиз қутлуғ ва баракали келсин!\nКексаларимизнинг умрини, ёшларимизнинг камолини берсин!\nДилбар аёлларимизга доимо бахту иқбол ёр бўлсин!\n23.01 13:19 1060\n24.01 00:16 387\n22.01 13:59 345\nКеча, 11:12 325\nКеча, 20:25 75 Тиббиёт\nКеча, 19:10 181 Ўзбекистон\nКеча, 14:46 129 Ўзбекистон


Kasalliklar bo'yicha barcha ma'lumot Эрта бўшалиш (андроид дастур) » DAWO.UZ\nДастуримиз эркаклардаги уруғни тез келиш мавзусига бағишланган.\nДастуримиз 18 ёшдан катта эркак ва аёлларга мўлжалланган.\n- Аёлларга жинсий хаёт гигиенаси ва аёллар оргазми хақидаги мавзулар тегишлидир.\n- Эркакларнинг хар 3 тасидан 1 тасида эрта бўшадиш мавжуддир. Лекин бу шикоят билан жуда кам эркаклар шифокорга мурожаат қилади.\nБизнинг дастурда бу касалликни аниқловчи тест ва касаллик тўғрисида тўлиқ илмий маълумотлар мавжуд.\nДастуримиз таркиби қуйидагича:\n1. Эрта бўшалиш мавжудлигини аниқловчи тест саволнома. Сизда эрта бўшалиш бор ёки йўқлигини аниқлаб беради.\n2. Жинсий алоқа ва уни чўзишнинг фойдалари.\n3. Жинсий алоқа гигиенаси.\n4. Жинсий алоқа давомийлиги қанча бўлиши керак?\n5. Оргазм ва эякуляция тушунчалари.\n6. Эрта бўшалиш муаммоси:\n- таърифи, турлари ва учраши\n- дорисиз даволаш\n- дори билан даволаш\n- операция билан даволаш\n7. БИЗНИНГ ДАВОЛАШ УСУЛИМИЗ.\nДастуримиз сизга маъқул бўлади деган умиддамиз.\nАгар дастуримиз ёқса, уни дўстларингиз билан улашинг.\nУни ўрнатиш учун қуйидаги хаволани босинг.\nЭРТА БЎШАЛИШ ДАСТУРИ


Президент топшириғи билан электр узилиши бўйича хукумат комиссияси тузилди – Kommers.uz\nИқтисодиёт\t16:02 | 25.1.22\nПрезидент топшириғи билан электр узилиши бўйича хукумат комиссияси тузилди\nПрезидент топшириғига биноан электр энергияси таъминотида юзага келган носозликлар сабабини аниқлаш ва бартараф этиш бўйича Бош вазир ҳузурида ҳукумат комиссия тузилди.\nАввал хабар берилганидек соат 10:57 да Марказий Осиё ягона электр тармоғида катта авария бўлиши оқибатида мамлакатимиз ҳудудларида электр энергия таъминотида ўчишлар юзага келди. Президент топшириғи билан электр узилиши бўйича хукумат комиссияси тузилди.\nЭнергетика вазирлиги хабарига кўра, Президент топшириғига биноан электр энергияси таъминотида юзага келган носозликлар сабабини аниқлаш ва бартараф этиш бўйича Бош вазир ҳузурида ҳукумат комиссия тузилди. Комиссия томонидан биринчи навбатда генерация жараёнини тиклаш ҳамда юқори ва паст кучланишли электр тармоқларига кучланиш бериш орқали истеъмолчиларнинг электр таъминотини тиклаш вазифаси қўйилди.\nЯгона электр тармоғига уланган Ўзбекистон электр тармоғи бу авариянинг салбий таъсири оқибатида Тошкент ва Сирдарё иссиқлик электр станцияларида аварияга қарши ҳимоя тизими ишлаб кетиб, иккала станциянинг ҳам автоматик равишда ўчишига олиб келган. Бу ҳолат ўз ўрнида Талимаржон ва Тўрақўрғон иссиқлик электр станцияларининг иш фаолиятига ҳам салбий таъсир кўрсатган.\nОқибатда Фарғона ва Тошкент шаҳри ва вилояти, Фарғона водийси ҳудуди, Сирдарё, Жиззах, Самарқанд, Бухоро, Қашқадарё вилоятлари тармоқларида электр энергияси таъминотида узилишлар қайд этилди.\n«Ҳурматли истеъмолчилар, шуни ҳам алоҳида таъкидлаш лозимки, Ўзбекистон электр таъминоти тизими Марказий Осиё электр энергетика тизими билан параллел равишда ишлайди. Умумтизимнинг маълум бир ҳудудида кузатилган носозликлар бошқа ҳудудларни авариядан сақлаб қолиши, ёки аксинча, унинг барқарор ишига салбий таъсир кўрсатиши мумкин. Аварияга қарши релели ҳимоя ва автоматика тизими энерготизим барқарорлиги учун амалга ошириладиган техник-муҳандислик ҳолати бўлиб, у тизимда турли носозлик ҳамда ёнғинлар чиқишининг олдини олади», дейилади хабарда.\nҲозирги вақтда Тошкент вилоятидаги Чорвоқ, Ходжикент ва Товоқсой гидроэлектр станциялари, Навоий вилоятидаги Навоий иссиқлик электр станцияси, Қорақалпоғистон Республикасидаги Тахиатош иссиқлик электр станцияси ҳамда Фарғона вилоятидаги Фарғона иссиқлик электр маркази орқали энергетика тизимига қувват узатиш бошланган.\nËзилишича, айни пайтда республика ҳудудларида электр энергияси таъминоти босқичма-босқич тикланмоқда. Носозликлар бартараф этилаётгани ҳақида қўшимча равишда ахборот бериб борилади.


Трампни ўзиникилар сотди: Сенатда собиқ Президентнинг суди бошланди | Qalampir.uz\nТрампни ўзиникилар сотди: Сенатда собиқ Президентнинг суди бошланди\nОлам\t10 Февраль 08:43 9741\nАҚШ Конгресси Сенати кеча, 9 февраль куни мамлакатнинг собиқ Президенти Дональд Трампга нисбатан импичментни кўриб чиқишни бошлади. Сенаторлар жараён Америка Конституциясига зид эмас, деб овоз берди. Эндиликда уни давом эттириш мумкин. Бу ҳақда “The Washington Post” хабар тарқатди.\n56 сенатор импичмент жараёни Конституцияга зид эмас деб, 44 нафари қарши овоз берган. Республикачилар партиясининг кўплаб аъзолари Трампни қўллаб-қувватлади, аммо 6 нафари қарши чиқди. Уларнинг орасида 2012 йилда президент сайловларида Барак Обамага рақиблик қилган Юта штатидан бўлган сенатор Мит Ромни ҳам бор.\nИмпичмент бўйича резолюция Сенатга жорий йилнинг январь ойида берилганди. Бунгача жараённи бошлаш Вакиллар палатасида маъқулланган. Бунга собиқ давлат раҳбари тарафдорларининг парламент биносига ҳужуми сабаб бўлди. Трамп исёнчиларни қўзғатишда айбланмоқда.\nДональд Трампни айбдор деб топиш учун 100 аъзоси бўлган Сенатда учдан икки қисм сенаторлар овози керак. Агар бу содир бўлса, Трамп қайтадан Президент бўлолмаслиги мумкин.\nМаълумот ўрнида, 6 январь куни Трампнинг тарафдорлари мамлакат пойтахти Вашингтондаги Капитолий олдида намойиш уюштириб, Конгресс биносига бостириб кирди. Капитолийга ҳужум фонида Трампга иккинчи импичмент эълон қилинди. Шундан сўнг, бир қатор мессенжерлар ҳам Трампнинг аккаунтларини блоклади.\n14 Июнь 09:43 57870\n15 Июнь 21:44 21764\n14 Июнь 12:53 20678\n13 Июнь 14:46 20058\n13 Июнь 15:51 19682


18 июн 2021, Тошкент вақти: 13:35\n24 мартдан бошлаб Тошкентга кириш ва чиқишни номаълум муддатга тақиқлашга оид ҳукумат қарори ортидан «Ўзбекистон темир йўллари» ва Uzbekistan airways миллий авиакомпанияси мамлакат ичкарисидаги режаланган қатновларни бекор қилди.\nИккала ширкат расмийларининг маҳаллий матбуотга билдиришича¸ ҳозиргача сотиб олинган билетлар қайтариб олинади ва пулининг “ўрнатилган тартибда ва белгиланган муддат ичида қайтариб берилиши кафолатланади. Айни пайтда иккала транспорт компанияси¸ билетлар муддатини¸ қатнов тиклангандан кейинги санага ўзгартириш имкони ҳам борлигини айтмоқда.\nТошкентнинг ëпилиши ортидан¸ Ўзбекистондаги “Юксалиш” умуммиллий ҳаракати карантин режимини кучайтириш, жумладан, Тошкент шаҳри ва Тошкент вилоятида фавқулодда ҳолат жорий этиш таклифи билан чиқди.\nҲозирча бутун Ўзбекистон бўйича фавқулодда ҳолат режими ўрнатиш масаласининг кўриб чиқилаëтгани ҳақида расмий хабар йўқ.\nҚўшни Қирғизистонда 23 мартдан бошлаб бутун мамлакат миқëсида фавқулодда ҳолат жорий этилди; хусусан¸ Ўзбекистонга туташ Ўш шаҳрига атрофдаги районлар аҳолисининг кириши тақиқланди.


Ўзбекистоннинг икки нафар шахматчиси ФИДE рейтингида TOP-10' дан жой олди – Газета.uz\nЎзбекистоннинг икки нафар шахматчиси ФИДE рейтингида TOP-10' дан жой олди\nХалқаро шахмат федерациясининг февраль ойи учун эълон қилинган ўсмирлар рейтингида икки нафар ўзбекистонлик шахматчи кучли ўнталикдан жой олди. Ўсмирлар рейтингини эронлик Алиризо Ферузий бошқариб бормоқда. Шунингдек, яна икки нафар ўзбекистонлик ёш шахматчилар TOP-30'га киритилган.\n18 феврал 2021, 16:46 Спорт\nХалқаро шахмат федерацияси, яъни FIDE февраль ойи учун ўзининг янги рейтинг жадвалини эълон қилди.\nFIDE ўсмирлар рейтингида икки нафар ўзбекистонлик шахматчи кучли ўнталикдан жой олишди:\nНодирбек Абдусатторов (рейтингда 4-ўринни эгаллаб турибди)\nНодирбек Ёқуббоевдир (8-ўрин).\nЎсмирлар рейтингини асли эронлик, аммо ҳозирда халқаро мусобақаларда FIDE байроғи остида иштирок этаётган Алиризо Ферузий бошқариб бормоқда. Кучли учликдан Россия терма жамоаси аъзоси Андрей Есипенко ҳамда яна бир Эрон шахмат мактаби вакили Муҳаммадамин Табатабай ўрин олган.\nШунингдек, яна икки нафар ўзбекистонлик ёш шахматчилар TOP-30'га киритилган. Дунёдаги энг ёш гроссмейстерлардан бири Жавоҳир Синдоров 26-поғонада қайд этилган бўлса, Шамсиддин Воҳидов 30-ўринни эгаллаб турибди.


БМТ бош котиби Антонио Гутерриш Мьянма ҳукуматини рохинджалик мусулмонларга нисбатан зўравонликни тўхтатишига ва ўз уйларини ташлаб кетган аҳолини қайтаришга чақирди.\n“Биз аҳолининг ушбу қатламига нисбатан ҳар қандай ноҳақликларнинг тўхтатилишини ва Ракхайн штатининг чекка ҳудудларигача инсонийлик ёрдамлари етиб боришини талаб қиламиз”, - деди Гутерриш, жума куни Нью-Йорк журналистларига берган интервьюсида.\nБош котибнинг таъкидлашича, “барча аҳолининг... Бангладешга қочган қочоқлар...ҳавфсизлик таъминланган ҳолда ўз ватанларига қайтарилишлари энг муҳим масаладир.”\n“Ҳозирги вақтда фуқаролигидан ажралган ва дискриминацияга учраган аҳолининг ҳуқуқий ҳолатини тиклаш,бу ҳолатларни юзага келишига сабаб бўлган вазиятни тартибга солиш энг асосий ва ўта зарур муаммодир”- дейди Бош котиб.\nШунингдек, у БМТ Рохинджа мусулмонларининг ҳуқуқларини таъминлаш масалалари борасида имкон даражасида ёрдам беришини қўшимча қилди.\nАвгуст ойининг охиридан бери мамлакатдаги нохуш вазият сабабли 600000дан ортиқ рохинджаликлар Бангладеш ҳудудига қочиб ўтишган.\nЭслатиб ўтамиз, Инсон ҳуқуқларини ҳимоя қилиш ҳамжамияти ушбу ҳалқаро ташкилотга ва бутун дунё етакчи раҳнамоларига роҳинджа мусулмонларининг танг аҳволига эътибор қаратишни сўраб, бир неча бор мурожаат қилган эди.\nАҚШ ҳуқуқни ҳимоя қилиш гуруҳи БМТдан Гаагадаги ҳалқаро жиноий суддан мазкур воқеалар юзасидан текширув бошланишини сўраб, мурожаат қилишини сўради


Кўнгил меҳри - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 18 Август 2016\tКӯришлар: 1004\nҲадеб донга уринмаётган хўроз эса, безовта, атрофга олазарак боқади, ўнг қанотини ерга қайта-қайта сирпантириб, "қу-қу"лаганича товуқлардан бирини чорлашга уринади. Шу дам бир мусича учиб келди-ю дон ёнига оёқ тираб қўнди. Кутилмаган ҳолат, осмонда бир овоз эшитилди. Қанотини кенг ёзган ҳайбатли бир қуш ўлжасини мўлжаллаб шувиллаганича эниб келарди. Ҳушёр тортган товуқлар қочишга уринди: "қо-қо"лаб сўри тагига кириб кетишди. Мусича эса, парво қилмай дон чўқилар эди. Шу лаҳза кўкдан шўнғиётган қирғийнинг ёвуз чангали мусича қанотининг бирини уриб ўтди. Бир дам гангиб қолган мусича ўзини четга олмоққа уринди-эплай олмади: ёзилган қаноти шалпайиб қолганди. Шунда полапонларига дон ташиётган яна бир мусича том бўғотидан қанотини ёзиб учди-да, майиб шериги ёнига чанг кўтариб қўнди. Бу мода мусича эди, донга эътибор бермадиям, қанотини "потир-потир"латиб силкитди, каратэ баҳодирларига ўхшаб дам-бадам кўтарилаётган икки оёғи кўмагида нар мусичани пана жой-сўри тагига ўтқазиб юборди.\nТавба, паррандалар оламида бир лаҳзада ёвузлик, ҳам меҳрибонликнинг гувоҳи бўлиш мумкин-а!? Одамзод ҳаётидаям шундай ёвузлик, тажовузкорлик, туллаклик билан бир вақтда меҳрибон, мурувватли бўлувчиларнинг гувоҳи бўласиз. Инсонлар орасида қалби тонг шабнамидек шаффоф, покдомон, эзгулик уруғини сочувчилар кўп. Нафақат эркак, аёллар орасидаям мусичадек беозор, ғийбатдан йироқ, инсонийлик фазилати ила бурчига садоқатли аёллар кўп ўтган, орамизда яшамоқда ҳам.\nМусаввирлик касбидан район газетасига ўтиб, иш бошлаган кезларим эди. У даврда ҳафтасига уч марта чоп этиладиган газета хабар-мақолаларни бир кунда сигир тилидек ямлаб, ютиб қўярди. Ҳар тун ёзув билан машғул бўлиб тонгни кўзим қизарган ҳолда қарши олардим. Устига-устак ҳафтада бир, гоҳида икки марта бўладиган навбатчилик чоғида кўнглимга қил сиғмасди, жажжи қизалоқларим-Гулшану Гулафшоннинг сиймоси хаёлимда қайта-қайта тикланиб кетаверади. Уларни эркалатиб, болалик шўхликларидан завқланиб кулиш қўмсовида уйга борсам, қизларим пишиллаб ухлаётган бўлади. Шунда секиин энгашиб, икковининг ҳам бурунларидан чимдалаб-чимдалаб қўяман. Умр йўлдошим - Турсуной эса, уйғоқ ўтиради, уйга киришимданоқ у офицерни кутиб олган аскардек дик этиб ўрнидан туради-ю, тортинибгина саломлашади.\nБу тун ҳам Турсуной кашта тикиш билан овора, қизларим эса, ухлаётган экан. Илиқ кутиб олган хотиним зудлик билан у-бу тайёрлаш ташвишига тушиб кетди. Шу орада бошқа хонага кириб-чиқдим.\n-Анча кечикдингиз, чой, овқат тайёр, тамадди қилиб олинг,- дея у дастурхон ёзиб чойнакдан гулдор пиёлага чой қуя бошлади.\n-Кеч қолишимни билиб, кечқурун ошхонага киргандим, овора бўпсан-да!?-дея унинг каловланиб уринишларига шафқат қилдим чоғи кўнглига қараб, чой бўлса ичаман, деб қўйдим.\n-Овораси бўптими, ярим тунда келсангиз ҳам кутиб олиш, очу тўқ бўлсангиз-да, дастурхон ёзиб олдингизга овқат қўйиш-бурчим! Тағин бу гапларни миннатга йўйманг. Шунчалик умрдошлик бурчимни бажараяпман, холос!-дедию у бир фурсат тагдор қараб турди.\n-Ахир, пахта, деб толиққансан, тунда кам ухлаяпсан. Юзингни ҳорғинлик қоплаган, каштангни йиғиштир! Эртага сенга отдых!-дея унинг пиёла тутган қўли бармоқларига ва қўли узатилган чоғ енги шимарилиб, кўриниб қолган билагига тикилдим. Узун бармоқларига кўраклар шираси инган, озғин билагида эса, кўкимтир томирлар бўртиб турарди.\nЧойдан бир-икки ҳўпладим, танимда ҳузурланиш сезилди. Буни хотинимдан пинҳон тутмадим:\n- Чойинг ширин бўпти!-ҳазилга олиб мийиғимда кулдим-да, унинг қанақа жавоб беришини илҳақ кутдим.\n-Чой роса димиққан, ўтказиб юбордингиз, ижодкорсиз, ҳар сўзингизни бошқа маъноларга йўйиб гапирасиз. Ишдан ҳориб келгансиз, дамингизни олинг.\n-Ёзма ишларим кўп.\n-Хамир қоришим зарур, тонгга яқин тандирдан нон узиб олишга улгурмасам, кеч бўлади…\nШундан сўнг, ижодхонамга кириб кетдим. Ёзув ишларнинг анчасини бажардим чоғи, қоғозлар қораланиб қолди. Аммо тунги вақт неча бўлганлиги менга маълум эмасди. Шу заҳоти эшик очилиб хотиним кўриниш берди. Қўлида чойнак, пиёла, бир ликопчада қанду қурс.\n-Ижод қалай, хўжайин!? Илҳом париси келдими?-дея у енгил ҳаракат-ла одимларкан, ёқимли жилва қилди.\n-Илҳом париси мана, ҳозир кириб келди-да! Энди ижод қилиш-биздан!\n-Тандирга нон ёпдим, сал вақт ўтгач, узиб оламан. Газники эмас, қумғоннинг чойи, ичинг!-у пиёлага чой қуйиб узатди ва қўшиб қўйди: - кечагидан-да ширин!\n-Эҳ, хотин, хотин-н!-дея ўтирган жойимда биратўла елкам билан бурилдим.-Ўчоқдами, газ ё электр токидами, сен қайнатган чой, овқат ширин бўлади. Ҳақ гап, раҳматли қайнонам пазанда аёл эди. Ўша аёлнинг қизисан-ку, сингилларинг-Малика, Барчиной қўли ширин пазан-да!!\n-Гапга нўноқман, сизга қойил!-у бошини хиёл эгди-да, қўлини кўксига қўйганича эшик томон одимлади.\n-Қизларни уйғотгин, қани, кеча олиб келган қўғирчоқларимни қандай қабул қилишаркин?-дея яна столга энгашдим. Чала қолган битиклар устида бош қотирардим.\nТандирдан узилган иссиқ нон ҳиди димоқларга урилди. Лўппи юзлари тандир ҳовуридан қизарган ёстиқдошим дастурхонга иссиқ нон келтириб қўйди. Шу орада уйқудан уйғонган қизларим бирин-кетин чопқилаб ёнимга келишди. Уларни эркаладим, саволга тутдим, сўнг шкаф эшигини очиб кеча келтирган ўйинчоқларни улашдим. Қизларим озроқ вақт ўйнаган бўлишди, шу дам онаси нонуштага чақириб қолди.\nНонуштани иссиқ нон билан ўтказдик. Умр йўлдошинг, фарзандларинг ёнида тамадди қилиш қандай завқли-я, деган хаёлни бошдан ўтказиб тургандим, Турсуной дуо қилинг, дея қистовга солди. Дастурхон бошида қисқа дуо қилдим. Сўнг эса, унинг ўзи дуога қўл очди-да, менга юзланиб: - Умрингиз узоқ бўлсин, фарзандларингиз бахтига омон бўлинг! - деди-ю юзига фотиҳа тортди. Ҳаммамиз дуога қўшилдик.\nТунги битикларни стол устидан олдим-да, кийиниш хонасига ўтдим. Кийимларимга одатдагидек дазмол босилган, пойгакдаги туфлимга боя кўзим тушганди, ярқираб турибди. "Бу юмушларга қачон улгурди экан-а?", -деган хаёлда даҳлизга ўтган эдим, хотиним ён хонадан чиқиб келди-да, қўлидаги чойли пиёлани узатди. Чойни ичдим, пиёлани қайтариб узатарканман, хотинимнинг юзига бир муддат термулиб қолдим. У узун киприкларини қоқмасдан пойгакдаги гиламга кўз тикиб турарди. "Яратганга шукр, ҳузурижон жуфтим бор-а!!"- деб кўнглимдан кечирардим. Шу лаҳза унинг билагидан ғиппа ушладиму яна зудликда қўйиб юбордим. Шундай қилиқларим учун у бир гапни эслатиб турарди: "Фарзанд суйсанг бешикда…"- деган гап бор, шунга амал қилинг.\nИшга отланиш чоғимда Турсуной костюмим ёқасини тузатди, гардларни қоққан бўлиб қўлини юқорилатиб пастга тушираверди, тушираверди. Бошимдаги дўппини олди-да, ярашиқли қилиб кийгизди ва пешона сочларимниям сийпаб қўйди.\n-Бўлди, бу ҳолда посон қилиб юборасан-ку!?-дедим турган жойимда тебраниб.\n-Эрнинг кўча-куйда ораста юришини одамлар хотинига боғлиқ, деб тушунадилар. Этикет-кийиниш чиройига амал қилинг. Тушунсангиз-чи, сизни доимо ярашиқли либосда, одобли хулқда кўрсам, дейман.\n-Тушунмадим!-дея ёш боладек кийимларимга бир карра кўз югуртирдим.\n-Чойхўрсиз, чойнак-пиёлани қўшиб айтсам, дарров тушунасиз! Тасаввур қилайлик, мен чойнак, сиз-пиёла! Чойнак пиёлага эгилади, пиёланинг пешонасига ҳамма лабини теккизади. Пиёла - эъзозда!.. Энди тушундингизми?\n-Тушундиму, ҳамма пешонамдан ўпаверса, талтайиб кетаман-ку!? Шунисиям бор, чойнак эгилмаса, қуруқ пиёлани ҳеч ким лабига олиб бормайди.\n-Асл моҳиятга энди тушундингиз, сизга оқ йўл!-деди-да, қўшни хонага -фарзандлари ёнига кириб кетди.\nЙўлга чиқдим. Тасаввуримда хотиним тикланди. "Ажойиб аёл-а, шунчалик авайлаб-асрайди. Жонига тўзим берсин, тиниб-тинчимас, абжир аёл. Шу сабаб у баъзи эркакдан-да, чайир", деган фикрни кўнглимдан кечирардим. Ўша лаҳза вужудимни бир ҳис эгаллай бошлади. Бу ҳаяжон, завқли ҳаётдан руҳланиш, ижодий ишга чорловчи илҳомланиш эди. Қани энди, бир пиёла чой бўлса…\nИШОНЧ - САДОҚАТНИНГ ИЛДИЗИ\nРедакцияда Султоной исмли қиз билан ишлайман. У қишлоқда яшайди, одмигина, ёлғон сўзлаш, айёрлик ухлаб тушигаям кирмаган. Гоҳида у билан иш юзасидан баҳслашиб турамиз. Суҳбат чоғида Султонойнинг энтикиб-энтикиб дилда борини тилига кўчириб сўзлаётганини ҳис этиб тураман. Бирида у: - Назаримда, сиз уйлангансиз-а? - дея сўраб қолди. Унга уйланганимни айтдиму икки нафар қизим борлигиниям эслатиб қўйдим. Орадан анча кунлар ўтиб, у яна оилам ҳақида гапираркан уйга таклиф этишимни сўради:\n-Меҳмонликка таклиф этсангиз, шу баҳона янгам билан танишган бўлардим,--дея ҳоли-жонимга қўймади.\nЎша лаҳза саволга жавоб бериш ўрнига тилим айланмай, қалтираётган бошим хаёлга зўр бериб қолди: " Бунчалик ҳам гўл бўласанми, қишлоқлик бўлатуриб қишлоқ одамлари хислатини билмайсанми, нодон қиз!? Умрдошим Турсунойдан-ку, кўнглим тўқ, тушунадиган аёл. Аммо қишлоқ одамлари-чи, гоҳ хотини, гоҳ эри гап ташийди, сал нарсадан гумонсираб пашшадан фил ясайдилар. Султоной билан ёнма-ён юрсам, қишлоқдагиларнинг айтиши тайин бўлган гап - "қўл ушлашиб" уйга кириб бориш мен учун қанчалик азоб-а, азоб!! Қиз эса, боладек беғараз, бу ҳақда ўйлаб ҳам кўрмайди, фикрлаган тақдирдаям англаб мағзини чақолмайди. Унга уйимга борса, шу-ҳисоб!". Шу ўйлар исканжасида миям тарс ёрилай, деб турганда, яна у гап бошлаб қолди:\n-Нега жимсиз!? Бугун борсак, айни муддао-ку!?- у қўлларини стол бўйлаб узатганича бармоқлари орасида ручкасини ўйнатиб менга ўқдек тикилди-қолди.\n-Борамиз!-дедим зўрға тилим айланиб. Ва яна хаёлга эрк бердим: "Янгам рашк қилмайдими, деган фикрга бормайдиям бу ғўр қиз". Охири ўйларга чек қўйдим, таваккал иш тутадиган бўлдим. "Чумчуқдан қўрққан тариқ экмас", мақолини эсладиму қалбимда қандайдир бир ўктамлик ҳисси мени журъатсизлик ботқоғидан суғуриб олди.\nИкковлон ишдан вақтлироқ чиқдик, автобусда уйга бораяпмиз. Хаёлимни яна қишлоқдошларим банд этди. Ўчакишгандек, бу қизнинг либосига қаранг-а, эгнида оч сариқ кўйлак, кўзга ёрқин ташланади. Либосининг бу даражада товланиши қизнинг қорамтир юзидаги кулгичлари, найза кўзлари-ю чўзиқ лабларига чирой бахш этаётгандек туюларди. Боя автобус бекатида турганимиздаям офтоб тиғида ял-ял этиб, кўзимга олов каби ташланаётган кўйлаги энди ҳафсаламни пир қилмоқда эди.\n-Ҳа мунча, хаёлга берилдингиз?- Султоной ўриндиқдан бироз силжиб, мен томон ўгирилди.\n-Ўзим шунчалик, ҳа-ҳа, эгнингиздаги кўйлагингизни ўйлаб тургандим-а!\n-Бу тусдаги кўйлакни ёқтирмайсизми ё бирон жойи… - у шубҳаланди, ўнг қўлини сал кўтарди-да, узатилган чап қўлида қўлтиғи томонни пайпаслаб қўйди.\n- Ёқтираман, ёқтирганда қандоқ, кўзга яққол ташланади. Аммо қишлоқдошларим ёқтиришмайди-да, гўёки олов ранг: кўйлагингиз лов-лов ёниб турибди!\n-Ҳа-а, тушундим, қишлоқ айланиб юрмаймиз-ку, тўғри уйингизга кириб икки пиёла чой ичиб чиқаман.\nУйга боргунча ҳадикка тушдим. Қишлоқ кўчасида икки-уч чоғли аёл, эркакнинг кўзи бизга тушди. Бу томони ўзларига ҳавола!\nТурсуной бизни яхши кутиб олди. Шундай бўлсаям дастурхон ёнида ўнғайсиз ўтирарканман, уни ўғринча кузатиб, гапларидан маъно қидирардим. Уринишларим беҳуда эди, кутганимдек хотиним менга қараб афтини бўжмайтирмади, кўзини ола-кула қилмади, гапларидаям ҳеч бир ғализлик ифодаси йўқ эди. Бу кўринишда ўтиришимни у пайқаб қолди, шекилли. "Ётсираган болага ўхшамай, сизам очили-иб, у ёқ-бу ёқдан гапирсангиз-чи!?", деб вужудимга тетиклик доритди. Турсуной билан Султонойнинг суҳбати қизиб, энди бир-бирига дугонажон-дугона бўлиб қолганди. Барибир кўнглим ғаш эди, ошига пашша тушган хўрандадек ўтирардим. Хаёлимни олиб қочаётган қайғу-қишлоқдошларимнинг тутуриқсиз гап-сўзлари эди. Ош тановулидан сўнг ҳам анча ўтирдик чоғи. Бир пайт Султоной кетмоққа ҳозирланди, Турсуной эса, уни ўтиришга ундар, яна келишга даъват этарди. Уни катта йўл бошида кузатиб қўйдим, Ғаровўтига элтувчи машиналардан бирига ўтирди.\nУйга келиб, яна шу кўнгил хиралигини ёзолмадим. Турсуной рашк қилдимикин, деган гумонниям бошдан кечириб қўйдим. Бу гумонлар ўринсиз қолди, Султоной ҳақида гап-сўз бўлмади.\nЭртаси кун ишга отланаётган чоғим бир пиёла чой узататуриб Турсуной Султоной ҳақида гап очиб қолди:\n-Ўта беозору беғубор, кўнгли тоза қиз экан. У гумонлардан йироқ! Нима десам экан,- у кўрсаткич бармоғини ёноғига босганича ўй сурди-да, сўнг гапида давом этди. -Ҳа, сиз билан юрсаям гўё мен билан юргандек, яъни ўғил-қизлигини ажратмай ўйнаётган боғча болалардек ўзини ҳис этаркан.\n-Топдинг! У шундай, ҳаммага бир нигоҳда боқади.\n-Ҳақ гап, айтиб қўяй, икковлон уйга кириб келганингизда юрагимда "жиз" этган оғриқ пайдо бўлди. Тушунаман, ёстиқдошимсиз, сизни авайлайман, бир муддат рашк ўтида ёниб турдим, ловулламади, Султоной синовдан ўтгач, сўнди-қолди.\nБир пиёла чойни ичиб бўлгач, пардозга тушдим. Сочим таралиб, кийимларим тартибга келтирилди. Сўнгра "оқ йўл" тилаги билан ишга отландим.\nИшдан қайтишимданоқ ҳовлида чайилган кирни қўлида сиқимлаган Турсуной юзма-юз келиб гап бошлади:\n-Бугун қўшнимиз ўтди, ваҳимага тушиб роса гапни чўзди, дилини оғритмаслик ҳаракатида ҳар бир сўзини маъқуллаб туравердим. Эркак кишиям шунчалик мижғов, аёлсифат бўладими, гўёки мен бўш-баёв эмишман. Эрингнинг етаклашиб юришига қара-я, жиловини тортиб қўй эмиш, акс ҳолда ажралиб қолармишман. Ҳе-е, садқаи эркак кет, насиҳат бергувчи сендақа эркакдан ўргилдим!-деди-ю қўлидаги ювилган кийимни жаҳл устида бўлса керак, ҳаволатиб илдам бир-икки силкитди, кейин сим дорга ёйиб қўйди.\nУйга кирдик, дамланган чой бор экан. Умрдошим чой қуйиб узатди ва бир дам ўйланиб тургандек бўлди-да, сўнг пешона сочларини бармоқлари билан тараган бўлди-ю менга юзланиб гап очди:\n-Элда "Карвон ўтаверади…", деган мақол бор, - дея у гапида давом этди. - Ёстиқдошимсиз, сиз мени тушунасиз, мен сизни… Эл оласи ичида, яхшисиям, ёмониям бор. Баъзи одамлар ўзга оилада низо чиқаришга уринишади, нияти амалга ошса, у-томошабин! Оила садоқатига ишонч икковимиздаям бирдек, буни ҳис этаман, гўёки икковимиз бир томчи сув: сочса-бир жойга тушамиз, Худо асрасин, шу бир томчини ҳеч ким зарралатмасин!\nУзатилган навбатдаги пиёланинг чойини босиб-босиб ҳўплай бошладим…\nБугун: 05-08-2020 15:20:59


iPhone X ўзаро умуман қариндош бўлмаган хитойликларнинг ҳам фарқига бормади! - Terabayt.Uz\niPhone X ўзаро умуман қариндош бўлмаган хитойликларнинг ҳам фарқига бормади!\nApple’нинг юбилей айфонида жорий этилган инқилобий технологиялардан бири Face ID – фойдаланувчининг қиёфасини таниш тизими ҳисобланади. Аммо iPhone X’нинг айни шу функцияси кўп панд бериб, «олмали корпорация»ни уялтириб қўймоқда.\nМасалан, Хитойнинг Нанкин шаҳрида яшовчи бир жувон ҳам не-не орзу-ҳаваслар билан iPhone X харид қилган эди. Бироқ орадан кўп вақт ўтмасдан, уни Apple’га қайтариб топширишига тўғри келди. Бу ҳақда South China Morning Post нашри хабар берган.\nГап шундаки, бирга ишлайдиган, аммо ҳеч қанақасига қариндош бўлмаган бир ҳамкасби унинг айфонини ўзининг қиёфаси ёрдамида бемалол блокдан чиқара билди. Смартфонни ўчириб-ёқиш ҳам, Face ID’ни қайта созлаш ҳам натижа бермади – iPhone X уларнинг иккаловини битта одам сифатида қабул қилишда давом этаверди.\nСмартфон эгаси дарров Apple мижозларни қўллаб-қувватлаш марказига қўнғироқ қилиб, вазиятни айтган, аммо унга ишонишмаган. Кейин эса жувон ўша ҳамкасбини ҳам ёнига олиб, купертинолик гигантнинг ўзига яқин жойлашган расмий дўконига борган. У ердаги ходимларда муаммони амалда кўрсатиб берган. Дўкон ходимлари муаммони тан олишган, айни шу смартфоннинг камерасида нуқсон бўлса керак, деган фикрни билдиришган ва iPhone X’ни яп-янгисига алмаштириб беришган. Лекин янги айфон ҳам барибир бу икки аёлни бир-биридан фарқлай олмаган ва Face ID уларни битта одам, деб қабул қилиб, блокни очиб бераверган. Кейин дўкон смартфонни олиб қолиб, мижозга пулини қайтариб беришга мажбур бўлган.\n#смартфонлар #Face ID #Apple iPhone X\n8 425 000 сўм\n7 385 000 сўм\n7 416 000 сўм


Озода Нурсаидова: «Халқимизнинг фақат тўйида эмас, қийинчилигида ҳам далда бўлгимиз келди» — manzur.uz\nОзода Нурсаидова: «Халқимизнинг фақат тўйида эмас, қийинчилигида ҳам далда бўлгимиз келди»\nmanzur.uz / 07.07.2020 183\nСардоба тошқини туфайли бошпанасиз қолган оилаларга Тошкент вилоятининг Оҳангарон туманидаги кўп қаватли уйлардан 3 ва 2 хоналик квартиралар берилди. Бу савобли ишларнинг ғоявий ташкилотчиси Маданият вазирлиги, ҳамкор тадбиркорлар кўмагида квартираларни таъмирлаб, жиҳозлаб, ҳатто кўрпа-тўшак, идиш-товоқлар билан таъминлаб берган инсон – таниқли санъаткор Озода Нурсаидова жабрдийдаларнинг қувончига сабабчи бўлишди.\nЎзбекистон Маданият вазирлиги томонидан персс-тур ташкил қилиниб, етакчи ОАВ журналистлари, шу жумладан “manzur.uz” сайти муҳаррири ҳам уй эгаларига сертификат топшириш маросимида қатнашди.\nХонанданинг таъкидлашича, фалокат жабрланувчилари учун тадбиркор Акбар Анваров билан хайрия акцияси ташкил қилинган. Унга кўра, Сардобалик 5 нафар оилага Тошкент вилояти Оҳангарон тумани 5 та уй совға қилинган.\nСардоба фожиасида уй-жойи, мол-ҳолидан ажралгал аҳоли учун давлатимиз томонидан кўплаб уйлар бунёд этилмоқда. Бу хайрли ишларга халқ севган санъаткорлар ва саҳоватли тадбиркорлар ҳам баҳоли қудрат ҳисса қўшаётгани ибратли ва қувонарлидир.\n“1 августдан ҳудуд сув билан тўлиқ таъминланади”\nҲамида ЭШБАЕВА, Оҳангарон туманидаги “Эвалак” маҳалласи фуқаролар йиғини раиси:\n–Туманда “Эвалак” темир-бетон заводи қурилгандан кейин мана шу қўп қаватли уйлар барпо этилган. Бу ерда сув танқислиги бўлгани сабабли оилалар кўчиб кетиб, уйлар ташландиқ ҳолга келиб қолган эди. Ҳозирда “Обод маҳалла” дастури доирасида бу ерга ичимлик суви олиб келиш учун 6,5 километрлик қувур тортилди. Шу жараёнлардан кейин жорий 2020 йилнинг 1 августигача бу ҳудуд сув билан 100 фоиз таъминланиши кутилмоқда.\nҲозирда бу ерда яшаётган аҳолига ҳар куни 2 соатдан сув берилади, оилалар ертўлада катта бочкаларга сув тўлдириб, шундан фойдаланиб келмоқда. Мана, сув олиб келиш ишлари ҳам якунига етай деб қолди. Насиб қилса, 1 августдан ҳудуд аҳолиси тоза сув билан узлуксиз таъминланади.\nТаниқли санъаткор Озодахонга ташаббус кўрсатиб ҳомийлар ёрдамида уйларни таъмирлаб, жиҳозлаб халққа тақдим этаётгани учун катта раҳмат!\n“Ҳокимлик ва тадбиркорлар бизни қўллаб-қувватлади”\nОзода НУРСАИДОВА, Ўзбекистонда хизмат кўрсатган артист:\n–Сардоба фалокати оқибатида аҳолининг кўп қисми талафот кўрди. Одамлар эвакуация қилинди, давлат раҳбари ўша ерга етиб борди. Бу ёқда бутун халқ жипслашиб, жабрланган аҳолига қўлидан келган ёрдамини берди, ҳалигача беряпти. Қанча саховат карвонлари ташкил этилди, ёш болалардан тортиб ёши катта фуқароларимизгача ёрдамини аямади. Ҳатто айрим пенсионерларимиз пенсиясининг тийин-тийинигача сардобаликларга хайрия қилди.\nБиз ҳам мана шу хайрия акцияларидан таъсирланиб, тадбиркор, саховатпеша укамиз Акбар Анваров билан бирга акция ташкил қилдик. Шу акция доирасида Сардоба тошқинидан азият чеккан 5 та оилага Тошкент вилоятидан 3 та уч хонали ва иккита икки хонали уй совға қиляпмиз.\nУйларни ҳадя қилдик, лекин бироз камчилиги бор. Оилаларнинг уйларга келиб яшаши учун техника, жиҳозлар керак бўлади. Масалан, музлаткич, телевизор, гилам ва ҳоказо нарсалар. Агар уларга ёрдам бериш истагида савоб қилмоқчи бўлган кўнгиллилар бўлса, албатта хурсанд бўламиз.\n“Сотиб, уй оламиз деб қўй боққандик…”\nОзода МАМАЕВА, уй бекаси:\n–Хўжайиним Сардоба сув омборида ишлайди. Ўша куни хўжайиним ишда эди. Мен болалар билан уйда ёлғиз қолувдик. Эрта тонгда дарвозамиз тақиллаб қолди. Очсам қўшнимиз экан. У менга сув омбори ёрилиб кетганини, ҳамма одамлар кўчиб кетаётганини айтди. Сўнг овсинимни уйига чиқдим, уни ва бошқа қўшниларимизни уйғотиб, қочиш керклигини тушунтирдим. Шу орада болаларимни кийинтириб тез чиқдим ва қўшимизнинг машинасига ўтирдик. Ҳеч нарсани ҳатто ҳужжатларимизни, тақинчоқларимизни ҳам олишга улгуролмадик.\nЎша куни қўрқувми ёки бошқа нарсаданми, нима қилаётганимизни қаёққа кетаётганимизни билмасдик. Хўжайинимга телефон қилиб тушолмадим. Кейин шерикларига қўшнилар билан қишлоқдан қочиб кетаётганимизни етказиб қўйишини айтдим. Ҳозир Гулистон маҳалласидан бир уй беришди. Вақтинча уйларимиз битгунча шу ерда бемалол яшаб туришимиз мумкинлигини айтишди. Ҳомийлар ва саҳоватли инсонлардан, Ўзбекистоннинг барча ҳудудларидан кўмак олиб турибмиз. Қайнонам сиҳатгоҳда дам олиб келдилар, болаларим оромгоҳда бепул дам олишяпти.\nЎзимиз ижарада турардик, далага мош ва қовун экардик. 7 йил давомида йиққан тежаганимизга уй оламиз деб қўй олиб боқиб юрардик…\nҚайним шу куни далада эди, тошқин бошланганда у қўйларимизнинг бир қисмини қутқариб, тепаликка олиб чиққан экан. Ўша куни талотўпда велосипедни ҳайдаб қочиб келаётганида сув оқизиб кетган. Эгнидаги футболкаси лотокнинг сеткасига илиниб қолгани сабабли омон қолган. Уни вертолётда келган қутқарувчилар сувдан олиб чиққан. Худога шукур ҳамма яқинларимиз омон қолди.\nКейин Озода опам хайрия акцияси ташкил қилаётгани, уйсиз қолганларга уй бермоқчи эканлигини билиб қолдим ва телефон қилдим. Аммо шунча одамлар орасида менга уй беришларига ишонмагандим.\nБир кун Нилуфар опа (Озода Нурсаидованинг синглиси) телефон қилиб, бизга уй берилишини айтиб қолди. Шунда ҳам мен билан ҳазиллашишяпти деб ўйлаганман. Шунчалик меҳрибон инсонлар бор экан. Барчасига раҳмат, мана жиҳозлари ва техникалари билан уйга эга бўлдик.\n“Инсонга биринчи ўринда бошпана керак экан”\nСаодат ХОЛҚЎЗИЕВА, ўқитувчи:\n20 йилдан буён мактабда ишлайман. Келин бўлиб тушганимга ҳам 20 йил бўлди. Мана шу 20 йиллик рўзғор, йиққанларимиз, топган-тутганларимиз тўғон бузилиши туфайли барчаси лой остида қолди. Ўғил-қизимизга тўй қиламиз деб, яхши ниятда уй-жой қилгандик. Ҳаммаси лой остида қолиб кетди. Фақат ҳужжатларимизни олиб, эгнимиздаги битта кўйлакда қочиб кетишга улгурдик…\nСувдан қочиб молларимиз, қўйларимиз молхонага кириб қолган экан. Молхона йиқилиб ҳаммасини босиб қолибди…\nЛекин минг шукур, болаларим омон қолди. Президентимизнинг “Жонларинг соғ қолибди, менга шунинг ўзи етади. Минг шукур!” деганлари бизга далда бўлди. Ўзбек халқи ҳақиқатдан меҳр-оқибатли эканини яна бир бор кўрсатди. Уларнинг саҳоватпешалиги бизни тушкунликдан чиқарди.\nМана, Сардоба тошқинига ҳам тўлиқ икки ой бўлди. Ҳозирда чайла қуриб, шунда яшаб юргандик. Инсон яшаши учун биринчи ўринда бошпана керак экан… Яқинда бу ерга уй берамиз деб чақиришди. Барака топишсин, ҳаммаси учун раҳмат.\nKalit so`zlar: акция, Озода Нурсаидова, Сардоба\nmanzur.uz / 29.01.2021 159\nmanzur.uz / 24.01.2021 180


ХОТИНИНИ УРИБ, 15 СУТКА ҚАМАЛДИ\nҲаётда ҳамма ҳар хил қарашга эга. Кимдир муаммоларни ақл билан, бошқа биров жаҳл билан енгишга одатланган. Жаҳл келса, ақл кетишини, бунинг оқибатида ён-атрофдагилар жабр кўришини эса ҳаммамиз яхши биламиз.\nАйрим кишилар борки, аламини хотинидан, бола-чақасидан олади, уларни уриб-сўкади, ҳақоратлайди. Бу охир-оқибатда ажрашишга, турли жиноятларга йўл очгани учун оилада хотин-қизлар манфаатларини ҳимоя қилишга алоҳида эътибор қаратилади. Тазйиқ ва зўравонликдан жабрланган хотин-қизларга эса ички ишлар органлари томонидан ҳимоя ордери берилади.\nТазйиқ ва зўравонликка учраган кишининг мурожаати; жисмоний ёки юридик шахсларнинг хабарлари, шу жумладан, оммавий ахборот воситалари, ижтимоий тармоқлар орқали тарқалган хабарлар; тазйиқ ёки зўравонлик содир этиш ёхуд уларни содир этишга уриниш ҳолатларининг ваколатли органлар ва ташкилотлар ходимлари томонидан бевосита аниқланиши; давлат органларидан ва бошқа ташкилотлардан олинган материаллар ҳимоя ордери беришга асос бўлади. Ҳимоя ордери берилгач, зўравонга нисбатан турли чекловлар ва мажбуриятлар юкланади.\nВилоят ички ишлар бошқармасидан хабар беришларича, “Хотин-қизларни тазйиқ ва зўравонликдан ҳимоя қилиш тўғрисида”ги Қонун ҳамда Вазирлар Махкамасининг 2020 йил 4 январдаги “Хотин-қизларни тазйиқ ва зўравонликдан ҳимоя қилиш тизимини такомиллаштириш чора-тадбирлари тўғрисида”ги қарори талаблари асосида тазйиқ ва зўравонлик жабрланувчиси бўлган, ҳимоя ордери берилган хотин-қизларнинг турмуш тарзи мунтазам ўрганиб борилмоқда.\nҚарши шаҳар Гулшан маҳалласида яшовчи Ж.С. турмуш ўртоғи М.А.га доимий равишда жисмоний зўрлик ишлатиб келган. Ҳимоя ордерида турли чекловлар белгиланганига қарамай, яна бир бор жамоат жойида хотинига кучини кўрсатиб қўйишга уринган.\nНатижада унинг хатти-ҳаракатларига Қарши шаҳар маъмурий судида баҳо берилиб, Ўзбекистон Республикаси Маъмурий жавобгарлик тўғрисидаги кодекси тегишли моддалари билан 15 сутка маъмурий қамоқ жазоси тайинланди.


Она ўз фарзандини ўлдириб, жиноятини яшириш учун гўёки уни йўқолганлиги ҳақида хабар берган » Новости Узбекистана сегодня: nuz.uz\nНовости Узбекистана → ҲОДИСА → Она ўз фарзандини ўлдириб, жиноятини яшириш учун гўёки уни йўқолганлиги ҳақида хабар берган\n06-11-2019 13:41 0 571 Рейтинг0 Чоп этиш\nОна ўз фарзандини ўлдириб, жиноятини яшириш учун гўёки уни йўқолганлиги ҳақида хабар берган\n04.11.2019 йилда фуқаро А.В. ҳуқуқни муҳофаза қилувчи органларга мурожаат қилиб, 5 ёшли қизи Д.К.ни Бектемир туманида жойлашган “Compass” савдо мажмуасида йўқотиб қўйганлиги ҳақида маълум қилди. Тошкент шаҳар прокуратураси ҳамда Ички ишлар бош бошқармаси томонидан тезкор-тергов гуруҳи тузилиб, қизчани топишга қаратилган тадбирларга зудлик билан киришилди. Бу хақда Тошкент шахар прокуратураси нашри хабар қилмоқда.\nСўнгра содир этилган жиноятларини яшириш ва жазодан қутулиш мақсадида, мурдани йўқотиш пайига тушганлар. Уни йўл сумкасига жойлаштириб, шу куни тонгда Тошкент вилояти, Бўстонлиқ туманидаги ижарага олинган дала ховлига олиб боришган. Мурда ўчоқда ёқилиб, сўнг ёнмай қолган қолдиқлари қопга солиниб, Чирчиқ дарёсига ташлаб юборилган. Шундан кейин, улар ҳуқуқни мухофаза қилувчи органларни чалғитиш ва асл ҳолатни яшириш мақсадида, фарзанди бедарак йўқолиб қолганлигини “саҳналаштирганлар”.


Қозоғистонда “Ромео ва Жульетта”нинг 4000 йиллик қабри топилди - Халқ сўзи\nҚозоғистонда “Ромео ва Жульетта”нинг 4000 йиллик қабри топилди\n09:54 05 Август 2019 Дунё\nУларнинг ўлими сабаби номаълум. Қазилма яқинидан отларнинг қадимги қолдиқлари ҳам топилган, деб хабар берди Live Science. Шунингдек, йигит-қиз ёнидан маросим буюмлари, жумладан, олтиндан ясалган заргарлик тақинчоқлари, пичоқлар, чинни ва мунчоқларга дуч келинган.\nҚабр қадимги мозор ҳудудида жойлашган.\nАрхеологлар марҳумлар бой оила фарзандлари бўлишган деб ҳисоблашмоқда. Ушбу жуфтлик бундан тўрт минг олдин тез-тез ҳарбий тўқнашувлар рўй берган ҳудудда яшашгани қайд этилган. Уларнинг ўлими сабаби ўрганиляпти.


Москвада Алексей Навальний қўлга олинди (видео) » Ўзбекистон янгиликлари – Zamin.uz\nМухолифатчи Алексей Навальний Москва марказида маъмурият билан мувофиқлаштирилмаган ҳолда норозилик акцияси ўтказилгани учун полиция томонидан қўлга олинди. Бу ҳақда рус ОАВ ва ижтимоий тармоқларда тарқалган хабарларда айтилади, деб ёзмоқда Кун.уз нашри.\nМосквадаги Пушкин майдонида соат 14:00да мувофиқлаштирилмаган акция бошланган. Навальний ҳам унга етиб келди, бироқ орадан унча кўп вақт ўтмай полиция ходимлари томонидан қўлга олинди.\nҲуқуқни муҳофаза қилиш органлари ходимлари карнайлар орқали йиғилганларни ҳаракатлари ноқонуний экани билан огоҳлантиришмоқда ва тарқалишга чақиришмоқда.\nҲозирги вақтга келиб полиция бир неча ўнлаб кишиларни қўлга олди, улар орасида «Миллий озод этиш ҳаракати» тарафдорлари ҳам бор. Қайд этилишича, Тверь кўчасидаги ҳаракат тўсиб қўйилган, майдон ёнида автозаклар турибди.\nТаъкидлаб ўтиш жоизки, «У бизга шоҳ эмас» шиори остидаги норозилик намойишлари Россиянинг кўплаб шаҳарларида ўтказилмоқда. Жумладан, Екатеринбург, Самара, Красноярск, Якутск, Новосибирскда бир неча минглаб инсонлар акцияда қатнашмоқда.\nЯнгиликлар » Дунё » Москвада Алексей Навальний қўлга олинди (видео)\n08:36 Россияда яна бир террорчилик гуруҳи қўлга олинди


«Оптимист»: «Ўзбекистонда электр муаммосини тўлиқ ҳал қилиш мумкин» – Yangiliklar\nпо user_03 03.01.2020 03.01.2020 068\nЖаҳонгир Маҳкамов 15 ёшидан бери электр-монтаж йўналишида ишлайди. Ўз йўналиши бўйича турли корхоналарда, цехларда турли вазифаларни бажарган; 2009 йилдан бери эса Сирдарё вилояти «Йўлрефтранс» АЖда электр-механик сифатида фаолият юритмоқда.\n«Электр-механика – менга ота касб. Дадам ҳам шу соҳада фаолият юритгани учун болалигимдан менда ҳам шу йўналишга қизиқиш бўлган. Ҳозир ишлаётган ташкилотимга ҳам дадам билан бирга келганман», – дейди Жаҳонгир Маҳкамов.\nУнинг айтишича, ишлаётган корхонасидаги тажриба унга электр билан боғлиқ йўналишни яхши тушуниб олишига катта ёрдам берган.\n«Бошида ҳар хил генераторларни бузиб, ички қисмларини ўргандим. Турли тажрибалар ўтказдим. Кўп нарса ўхшамаган.\nЛекин ҳозир электроника, электр монтаж йўналишида электродвигателлар, трансформаторлар, аммумуляторлар бўйича ишланмалар устида муваффақиятли ишлаяпман», – дейди муҳандис.\n«Олий маълумот олишга вақтимни қизғанаман… »\nЖаҳонгир Маҳкамовнинг айтишича, мактабда унча яхши ўқимаган бўлса-да, ўқувчилик пайтлариданоқ ток билан ишлашга қизиқиши туфайли кичик ихтиролар қилишни бошлаган.\n«Анча эрта ишлай бошлаганим туфайли даставвал олий маълумот олишга унча қизиқмаганман. Кейинроқ айрим ОТМлардан таклифлар ҳам тушди. Масалан, Тошкент давлат техника университетида бир неча ой ўқидим. Лекин вақтим бўлмагани учун ўқишни охиригача етказа олмадим.\nҚизиқишим орқасидан вақт чегаралангандай туюлади. Агар ҳозир 31 ёшда бўлсам, 16 йил умрим қанақа қилиб техникалар орасида кўз очиб юмгунча ўтганини сезмаганман.\nЛекин ҳалигача ясашим мумкин бўлган нарсаларни ўйлаб кечалари ҳам ухлолмайман. Ҳали менга маълум бўлмаган нарсалар кўп, уларнинг охирига етиш учун ҳаракат қиламан», – дейди у.\n«Бутун Ўзбекистонни ток билан таъминлаш имкони бор…»\nСуҳбатдошимизнинг айтишича, у 5 йилдан буён ўзини ўзи зарядловчи генератор устида иш олиб боряпти.\n«Бу – ўзини ўзи зарядловчи, текин электр манбайи берувчи генератор. Бу ихтиро устида 5 йилдан буён ишламоқдаман. Мазкур қурилма аккумулятор кучи билан битта ҳаракатга келтирилгандан сўнг 220 вольт ток етказиб беради.\nГенератор «ферритовый» ва бошқа турдаги трансформаторларни йиғиш орқали ясалган. Унда кучли магнитли майдон ҳосил бўлиши орқали ўз-ўзини зарядловчи тизим вужудга келади.\nҲар бир хонадон 10 киловатгача ток истеъмол қилишини ҳисобга олган ҳолда генераторни шунча электр токи берадиган қилиб тайёрлаяпман. Бу билан ҳали электр токи бормаган ёки ток билан муаммоли бўлган жойлардаги аҳолини электр билан таъминлаш мумкин бўлади.\nМазкур генератор АЭСларга қараганда ҳам самарали бўлиши мумкин, чунки доимий равишда ток билан таъминлай олади ва экологик жиҳатдан безиён.\nЯқин орада генератор билан боғлиқ синовдан ўтказиш жараёни тугаса, кейин қурилма тайёр ҳолатга келади», – дея маълумот берди Жаҳонгир Маҳкамов.\n«Трансформаторим темирйўл тизимига фойда келтириши мумкин»\nБуэса – темирйўл соҳаси учун ишлатиш мумкин бўлган электр токини кўпайтириб берувчи трансформатор. Ихтирочининг сўзларига кўра, у 220 вольтни 35 минг вольтга чиқариб бера олади.\n«Одатда поездлар 27 минг вольт ток билан ҳаракатланади. Мана шу даражадаги ток мувозанатида ўзгариш бўлса, поездлар секинлашади ёки уларнинг трансформатлари куйиши мумкин.\nМен ясаган стабилизаторли трансформатор эса электр токини бирхиллаштириб беради», дейди у.\nЖаҳонгир Маҳкамовнинг таъкидлашича, айни пайтда мазкур ихтирога патент олиш жараёни кетяпти. Бундан ташқари, «Ўзбекистон темир йўллари» АЖ билан ҳам трансформаторни кенг миқёсда ишлаб чиқариш учун келишувларга эришилган.\nҚишда совуққа, ёзда иссиққа чидамли аккумулятор\nУшбу аккумулятор оддий Ангрен кўмиридан йиғилган, таркибида фальга ва мис ҳам бор:\n«Бу ишланмам учун ҳам патент оляпмиз. Бу аккумулятор, асосан, электромобиллар учун яратилган бўлиб, жуда енгиллиги билан бошқаларидан ажралиб туради.\nБундан ташқари, мазкур аккумулятор жуда тез – 3 дақиқа ичида 6 ампер кучланиш билан қувват олади ва шу қувват билан машинани 10-15 марта ўт олдиришга имкон беради.\nҚишда музлаб қолмайдиган, иссиқ ҳароратга ҳам чидамли аккумуляторь одамларни турли ноқулайликлардан сақлайди, шунингдек, жуда енгил ҳам», – дейди қаҳрамонимиз.\nЖаҳонгир Маҳкамовнинг айтишига қараганда, бу аккумулятордан қуёш панелларида, электромобилларда, ҳарбий соҳадаги турли техникаларда фойдаланиш мумкин.\n«Tesla»дан тезроқ қувват олади ва узоқроқ масофа босади…»\n«Бу электродвигателни бир йил давомида йиғганман. Бошқа электр двигателлардан фарқи – кам ток билан ҳам ишлай олади.\nИккинчи фарқи бошқа электродвигателларда мойли совутгич бўлса, бу двигатель ҳаволи совутгич билан ўзини совитади.\nБундан ташқари, камхаражатлилиги билан ҳам анча қулай».\nЖаҳонгир Маҳкамовнинг айтишича, мазкур двигатель «Жигули» автомобилида бир марта синовдан ўтган. Ҳозир янада камхаражатли ва таъсирини юқори қилиб тайёрлаш устида ишлар олиб борилмоқда. Шундан сўнг эса «Daewoo» автомобилида синовдан ўтказиб кўриш мумкин бўлади.\n«Агар «Tesla» автомобиллари 6-7 соатда олинган қувват билан 500 километргача юрса, бу электродвигатель билан минг километргача йўл босиш мумкин бўлади», – дея двигатель қуввати ҳақида гапирди Жаҳонгир Маҳкамов.\n«Ихтироларим формула доирасидан ташқарида…»\n«Бирор нарса ясаганимдан сўнг олимлар билан маслаҳатлашаман, улар билан тортишишга тушаман. Кўпинча ясаган нарсаларимни формулага тушмайди, деб айтишади. Лекин хоҳиш бўлса, ҳар қанақа нарсага ҳаракат қилиб кўрса бўлади.\nНазариянинг ўз доираси бор, лекин амалиёт кўпинча мана шу доирадан ташқарида бўлади», – дейди Жаҳонгир.\n«Чет элга кетиш ниятим бор эди, лекин…»\n«Чет элдан ҳам кўп таклифлар бўлган, кетиш ниятим ҳам бўлган бошида. Лекин ҳозир ниятим қатъий: ўз ихтироларимни Ўзбекистонда – шу ерда ҳаётга татбиқ этмоқчиман.\nЯқин 3-4 йилда электродвигателлар ишлаб чиқарувчи заводимни ишга тушириш, шунингдек, мамлакатдаги электр токи билан боғлиқ муаммоларни ҳал қилишга ўз ҳиссамни қўшишни мақсад қилганман», – дея режалари билан ўртоқлашди Жаҳонгир Маҳкамов.\nKun.uz’да «Оптимист» лойиҳаси\nВазирлик «Оптимист» лойиҳаси қаҳрамонини стартап лойиҳалар танловида қатнашишга чақирди


ТУЛКИ БИЛАН ТУЯ — Фойдали мақолалар — Maslahatim.uz\nТУЛКИ БИЛАН ТУЯ\n01/10/2017 Маъмурият 2 комментария маслаҳат\nТулки дарё қирғоғида турган туядан сўради: «Дарёнинг чуқурлиги қанча экан?». Туя жавоб берди: «Тиззагача». Тулки дарёга тушди. Тушиши биланоқ сувга чўка бошлади.\nТулки кўп қийинчилик ва машаққат ила бошини сувдан чиқарди ва зўрға дарёнинг ўртасидаги катта ҳарсанг тошга чиқиб олгач, туяга ғазаб билан: «Сен менга сувнинг чуқурлиги тиззагача демаганмидинг?!» дея бақирди.\nТуя бунга жавобан: «Тўғри, шундай дедим. Менинг тиззамгача етади-да», деди.\nҲаётингизда бирон иш юзасидан бировдан маслаҳат сўраётганингизда у сизга ўзига фойдаси теккан ва ўзи тажриба қилиб кўрган доирадагина маслаҳат беради ва кўпинча айтаётган маслаҳатлари ўзигагина мос ҳамда муносиб бўлади. Сизга эса тўғри келмаслиги мумкин. Шунинг учун бошқанинг ўзига хос бўлган тажрибасини ўз муаммоингиз учун асосий ечим ёки қатъий ҳукм қилиб олманг! Чунки у сизни тулкига ўхшаб сувга ғарқ этиши мумкин.\nАввало, истихора қилинг, кейин аҳли илмлардан маслаҳат сўранг! Сўнгра қарорингизни пухта ўйлаб қабул қилинг!\nИстихора қилган ноумид қолмас,\nМаслаҳат қилган пушаймон бўлмас…\nАраб тилидан Абдулҳодий Юсуф таржимаси\nИшчанлик ва хотирани тиклаш учун нима ейиш керак?\nПарвозингиз хотиржам ўтиши учун 7 маслаҳат.\nБуюклар қандай ўқишган?\n#ЛАТОИФ: Эр уйига келса овқат қилинмаган….\nНОШУКУР (Ибратли ҳаётий ҳикоя)\nХориждан келтирилган мевалар ҳақида муҳим маълумот. (Албатта ўқинг)\n← Баъзида сени жуда-жуда яхши кўриб кетаман…\nБу дунёда қанчадан қанча ўз отасини, онасини қотиллари бор. →\nТУЛКИ БИЛАН ТУЯ: 2 комментария\n01/10/2017 в 5:27 пп\nAbdisalimovna Moxira ))))\n01/10/2017 в 9:12 пп